DIARANSON, 24 APRIL 2024 
588-0022 
HAYA NOS RIBA: 
WWW.AWEMAINTA.COM 
NOTICIA@AWEMAINTA.COM 


AWEMainta 


E DIFERENCIA DEN NOTICIA 


2 
3 
4 


6 


MANEHO NOBO DI OTORGAMENTO 
PA PERMISO DI HOTEL 


CIUDADANO DI 83 AÑA 


“PENSIONADO, NO BIRA 
MALO YA CU E DOKTERNAN 
LO NO YUDA BO!” 


SERVICIO INTELIGENCIA HULANDES 
NO TA MIRA PELIGER PA AGRESION 
MILITAR DI VENEZUELA 


MASKE TIN HOPI RETO AINDA PA ATENDE 
DIP TA TRAHANDO RIBA 
PETICIONNAN PA TERENO 

CU den cuido medico cos no ta draai 
ainda manera mester ta, a bin ta 
afectando mas tanto e grupo di hende 
grandi, e pensionadonan cu den un 
etapa asina delicado di nan bida, ta 
sinti nan mes margina di un sistema 
di cuido medico cu no ta respeta e 
hendenan di edad halto. 


AWEMainta a intercambia palabra c’un 
ciudadano di 83 aña, kende ta mustra 
cu e ta bon di salud, caminda e tin 
cierto cos cu e por haci y otro cos cu e 
no por pero e ta busca ayudo pa esaki 
nan. 


Segun e ciudadano aki, e hendenan 
grandi, e pensionadonan di edad 
avansa, pa percura pa nan no bira malo, 
ya cu e sistema di cuido medico, no ta 
mira ‘algo pa salba’ den e hendenan 
grandi aki. 


“Percura pa bo no bira malo, ya cu tin 
hopi miembro di famia y amigo cu a bay 
dokter y nan no a ricibi e atencion cu 
nan tabatin mester. 


Mi tin dos miembro di famia, mas bieu 
cu mi persona y nan no a haya alivio pa 
loke nan tabata sufri di dje y e dokternan 
di cas a simplemente informa nan dos, 
cu ya no por haci algo pa nan y cu nan 
no tin mucho tempo mas. 


Kende a duna nan e poder aki di deter- 
mina ki dia nos tin cu muri y kende 
mester muri y loke ta pasando aki, ta 
mescos cu bisa tur pensionado cu no 
bira malo, ya cu no tin ayudo pa nos.” 


Ta bon pa señala aki cu esaki no ta 
prome ocasion cu ta scucha esaki ya 


cu AWEMainta a yega di mustra riba 
e situacion aki, caminda e hendenan 
grandi, no ta ricibi e ayudo cu nan salud 
ta rekeri y e falta di control riba e tipo 
di casonan aki, ta pone cu e hendenan 
grandi lo sinti nan mes ainda mas isola 
compara cu antes. 


Fuera di e trato aki, tin un situacion 
caminda hopi hende grandi, debi n’e 
medidanan cu Gabinete Wever Croes II 
a impone den cuido medico pa loke ta 
remedi, no ta den un situacion caminda 
nan por paga pa medicina cu dokter ta 
pone riba receta cu e tin cu tuma. 


Hopi hende grandi ta pasando den 
preta, tanto cu nan salud como finan- 
cieramente ya cu placa no ta yega pa 
nan hiba un bida trankil sin mucho 
dolor di cabes y ta mustra cu a corto 
plaso lo no tin solucion na caminda. 


Loke ta impactante den e situacion 
aki t’e echo cu e hendenan grandi aki 
a traha asina hopi aña pagando nan 
prima di seguro, a yuda fortalece e 


aspecto financiero di un AZV cu inicial- 
mente a wordo cataloga como un fondo 
cu lo bati bancarota dado momento. 


Homber y muhe cu a traha asina hopi 
aña, a aporta n’e fondo di seguro aki 
pa atende cu nan salud, awo e mesun 
fondo aki cu a logra acumula un surplus 
den 2023, awor ta para mira cu ni e 
placa extra aki AZV no por paga bek e 
lealtad di e hendenan aki. 


Hopi hende grandi no tin manera di 
hiba un bida trankil ya cu costo di 
bida a bira asina hopi caro cu hopi di e 
pensionadonan aki no ta alimentando 
nan mes manera un hende grandi tin 
cu haci esaki ya cu placa simplemente 
no ta yega. 


Tur hende tin derecho riba cuido 
medico y si tin situacionnan caminda 
e hendenan grandi ta wordo aparta for 
di e cuido aki, anto tanto AZV como 
tin cu busca informacion si realmente 
esaki t’e situacion cu tin n’e momen- 
tonan aki. 


Ciudadano di 83 aña 


“Pensionado, no bira malo ya 
cu e dokternan lo no yuda bo!” 

DEN su relato anual cu a wordo manda dialuna pa Tweede 
Kamer MIVD, esta Militaire Inlichtingen- en Veiligheidsdienst’ 
Hulandes, ta mustra cu e poder militar di Venezuela, n’e 
momentonan aki no ta formando ningun peliger p’e islanan 
di Caribe Hulandes. 


E rapport cu a wordo formula pa MIVD y tambe e depar- 
tamento di AIVD cu ta ‘Algemene Inlichtingen- en 
Veiligheidsdienst’ ta conclui den su relato cu e poder militar 
di Venezuela n’e momentonan aki, ta sumamente limita y cu 
e no ta presenta un peliger de inmediato. 


E dos departamentonan aki, pa algun aña caba a bin ta 
supervisando henter e desaroyo politico di Venezuela hopi 
di cerca mirando e impacto cu esaki lo por tin riba principal- 
mente e islanan di Aruba, Boneiro y Corsou cu t’e islanan cu 
ta situa algun miya leu for di e pais Sur Americano. 


E relato tambe ta mustra cu gobierno di Presidente Nicolas 
Maduro, ta trahando duro pa consolida su posicion relaciona 
cu e proximo proceso electoral cu lo tuma luga e aña aki. 


Durante luna di december caba e gobierno di Maduro a 
organisa un referendum relaciona cu e teritorio di Esequibo 
caminda e resultado a bira cu esaki ta teritorio legitimo di 
Venezuela y no di Guyana. 


Mesora gobierno a manda diferente grupo militar cerca di e 
frontera cu Guyana pero segun e rapport, ambos pais kier 


atende cu e asunto aki sin uza forsa militar pero ainda no 
tin un acuerdo p’e region aki caminda a descubri un arsenal 
grandi di petroleo. 


E rapport tambe a mustra cu door cu Merca a alivia algun 
sancion pa loke t’e asuntonan petrolero, gobierno no tin 
suficiente fondo pa atende y drecha su forsa militar cu no 
solamente ta bira hopi anticua pero tampoco por a inverti 
den personal militar. 
Varios di e aparatonan militar ta ricibi un verf nobo pero 
nada mas y esaki ta limita e capacidad militar di e pais 
formalmente cu ta haci practicamente imposibel pa cualkier 
accion di agresion den futuro. 


Tambe e rapport cu a bira publico ayera na Den Haag, ta 
mustra cu e regimen Venezolano no tin control riba dife- 
rente teritorio y tampoco ta controlando su espacio aereo 
y ta menciona cu tin diferente grupo arma circulando den e 
pais y ta dominando cierto barionan imponiendo nan forsa 
arma pa domina e ciudadanonan. 


Fuera di e gruponan guerrillero tambe tin e gruponan para- 
militar cu tin control riba diferente zona den e pais y cu gobi- 
erno di Presidente Maduro no tin control ariba. 


Sinembargo e relato ta mustra cu n’e momentonan aki no tin 
cualkier peliger latente cu por spera di e gobierno di Nicolas 
Maduro pero sin ta mustra cu lo sigui monitor e desaroy- 
onan politico den e pais bisiña. 


Servicio Inteligencia Hulandes no ta mira 
peliger pa agresion militar di Venezuela 

E Departamento di Infrastructura y Planificacion, DIP a enfrenta y ta 
enfrentando hopi reto. Esakinan debi n’e tantisimo investigacionnan den 
ultimo añanan cu a paralisa hopi proceso. Ademas tin escasez di personal 
tambe debi cu ainda tin personal riba schorsing door di e investigacionnan 
penal. 


Maske tin hopi reto ainda pa atende 


DIP ta trahando riba peticionnan pa tereno 


A pesar di e reto serionan aki, DIP ta den 
proceso pa elimina e atrasonan y pa medio 
2024 ya tur hende lo por nota un diferencia. 
Tereno ta schaars na Aruba 
Un reto cu DIP mester tene cuenta cu ne ta e 
preocupacion grandi na Aruba pa cu e capa- 
cidad di carga na Aruba. Esaki combina cu e 
hecho cu tereno ta schaars, ta haci cu DIP ta 
cauteloso y prudente den su maneho ora ta 
pidi pa traha condominiums of hotel. Esey den 
e caso specifico aki ta e causa di atraso. 
Sinembargo, DIP ta trahando pa cumpli cu 
sentencia di hues teniendo na cuenta e interes 
general di pais Aruba y interes di tur esnan cu 
a pidi tereno. 
Ta asina tambe cu e realidad di casonan den 
corte tambe ta un desafio pa DIP pa purba 
minimalisa esakinan mas hopi posibel y trece 
e decisionnan bek na DIP mes unda nan ta 
pertenece. 
DIP ta trahando duro riba su eficiencia, integ- 
ridad y confiansa y no ta un proceso di algun 
luna pero di añanan cu tin cu drecha (herstel) 
y ta spera mas movecion den e parti comer- 
cial den aña 2024 conforme ley, maneho y 
reglanan di Pais Aruba. 

MINISTER Dangui Oduber ta anuncia cu a introduci un 
maneho nobo di otorgamento pa permiso di hotel den 
cuadro di turismo sostenibel. E maneho aki ta tene na cuenta 
cu Aruba no por sigui crece n’e velocidad cu e ta bayendo 
y mester tuma accionnan concreto pa frena e cantidad di 
cambernan cu ainda lo mester construi. 


E maneho ta: 
• Enfoca riba calidad y no cantidad 
• Enfoca riba turismo sostenibel 
• Reduccion di camber cu nunca no a wordo construi 
• Solamente boutique hotels lo haya permiso 
Na Aruba hopi ta sinti cu dia pa dia e isla ta birando mas 
chikito y no tin espacio pa mas desaroyo hotelero. E senti- 
mento bou di localnan ta uno di preocupacion cu sigur 
Gobierno Wever-Croes tin e responsabilidad pa atende cune. 
E Gobierno anterior di AVP y tur nan candidatonan a hiba 
un maneho iresponsabel, descabeya y sin vision y plani- 
ficacion otorgando un monton di permiso pa traha mas 
di 7,000 camber cu no ta cuadra cu un desaroyo balansa 
y sostenibel. Di aña 2017 minister Oduber ta hibando un 
maneho di “High-Value, Low-Impact Tourism”. 


Dunando permiso na tanto camber asina ta trece hopi prob- 
lema cu ne y ta algo di condena. Bo no por tawata stima bo 
pais pa ta asina iresponsabel. 
Tin basta problemanan cu Gobierno Wever-Croes a hereda 
cu awendia mester soluciona. 
Pa menciona un par: 
• Tin un escasez di trahado unda cu Aruba lo mester inmigra 
hende di afo. 
• Inmigra hende di afo tambe ta trece su retonan manera: 
○ No tin suficiente vivienda pa nos localnan. 
○ No tin suficiente scol pa nos muchanan. 
○ Infrastructura no ta diseña pa tin tanto auto ariba caminda. 


Gobierno Wever-Croes si tin Aruba na pecho. E Gobierno 
actual tin oido pa e pueblo su preocupacion y ta tuma accion. 
No manera sr. Mike Eman cu recientemente a cuminsa su 
campaña criticando sin presenta solucion. E situacion cu 
Aruba ta aden awendia ta consecuencia di su mesun decisi- 


onnan cu e la tuma durante su gobernacion. 
Oposicion awendia ta criticando cu Aruba no por sigui 
acepta construccion di mas hotel. Oposicion cu tin varios 
ex-miembronan di partido AVP cu a sostene e maneho di 
parti tereno pa loco. E tempo ey tur tawata keto y a aproba 
tur e cambernan extra aki. Si nan tawata tin e curashi e 
tempo ey, di vocifera nan mes, awe nos no ta den e situa- 
cion aki. 
Minister Dangui Oduber si ta scucha pueblo di Aruba y si tin 
e curashi pa introduci un solucion na construccion di camber 
di hotel. Manera cu Minister Oduber a drenta Gobierno e la 
traha pa reduci e 7,000 camber otorga door di Gobierno 
di AVP pa 2,000 camber. Awo Minister Oduber a introduci 
e maneho aki pa aun reduci e construccion di camber. E no 
ta un caminda facil, pero si ta uno cu mester wordo tuma 
pa asina salvaguardia e futuro di Aruba pensando ariba 
nos futuro generacion. Cu e maneho aki a demostra accion 
concreto pa limita, mitiga y para desaroyonan cu Aruba NO 
por carga! Esaki ta un maneho sostenibel y bon balansa. 


Maneho nobo di otorgamento pa permiso di hotel 

DIAMARS 23 di april, Prome Minister Evelyn Wever-Croes a reuni cu 
e representantenan di UNHCR (United Nations High Commissioner 
for Refugees) na Aruba. UNHCR ta un agencia di Nacionnan Uni cu ta 
atende cu derechonan humano. 


Irene van Rij ta e presidente nobo di UNHCR na Aruba y e reunion di 
diamars mainta tawata pa cera conoci cu señora van Rij y di parti di 
Gobierno, indica kico ta importante riba e tereno aki pa pais Aruba. 


Desde cu e actual gobi- 
erno a sinta na 2017, a 
dicidi di acredita repre- 
sentantenan di UNHCR na 
Aruba y ya desde 2018 nos 
pais tin 2 representante 
cu ta acredita y reconoci 
pa Gobierno di Aruba. Na 
e mesun momento tambe 
Gobierno a apunta e Keten 
Manager Venezuela, señora 
Gina Lopez-Gnecco, cu den 
nomber di Gobierno ta 
atende cu e instancianan 
aki y cu tur instituto cu ta 
traha riba tereno di refu- 
giadonan. Asina Gobierno 
tin un linea di comunica- 
cion mas directo habri pa 
cu esaki y te na e momento 
aki esaki ta trahando hopi 
bon. 


Cu UNHCR, e topiconan 
semper ta trata e coopera- 
cion y con por traha hunto 
na e miho manera ya cu e 
realidad ta cu Aruba tin un 
cantidad grandi di persona 
indocumenta. Mayoria di e 
personanan ta di Venezuela 
pero tambe di Colombia y 
otro nacionalidadnan y ta 
importante pa e bienestar 
di e personanan aki wordo 
teni na cuenta. 
P’esey tin varios organ- 
isacionnan na Aruba activo 
y UNHCR ta un di nan y 
semper Gobierno lo sigui 
yuda unda cu por. Ya caba 
Minister 
di 
Integracion, 
señor Glenbert Croes a 
anuncia 
un 
“Alternative 
Legal Pathway”, cu ta un 
forma cu un persona no 
documenta por yega na 


haya un permiso na Aruba. Minister Croes a menciona cu si e persona a 
drenta Aruba legalmente y tin opcion cu un doño di trabou ta dispuesto 
pa firma p’e, y e persona aki no tin antecedentenan penal, e por yega 
na remarke pa haya su permiso. Esey ta e “Alternative Legal Pathway” 
y UNHCR ta hopi satisfecho cu alternativa aki. 


“A pesar di esaki, UNHCR ta mira toch ainda cu tin retonan y cu ta impor- 
tante pa nos sigui papia cu otro di esakinan. Nan ta haci diferente inves- 
tigacionnan, nan ta atende tambe cu e personanan cu mester di e ayudo 
y esey ta algo cu nos ta aprecia. Nan no ta solamente punta dede kico 
por bay miho, pero nan ta yuda tambe. Y p’esey e cooperacion ta asina 
importante”, Prome Minister a menciona. 


Confirma bo 
informacion awe mes! 


Tuma bentaha di tur e solucionnan bancario 
actualisa di RBC, door di sigura bo mes cu nos tin 
bo informacion mas actualisa. 


® / ™ Trademark(s) of Royal Bank of Canada. 


Bishita RBC su sucursal na Sasaki pa 
actualisa bo informacion awe mes. 


Prome Minister a reuni cu e 
presidente nobo di UNHCR na Aruba 

“KICO mi bisa? Despues di cinco aña di investigacion, awo cu ta demostra 
cu e rapportnan traha p’e Hefe aki di BCI di Cuerpo Policial no ta berdad y ta 
basa riba informacion falso, awo Hues Comisario a informa nos Diabierna 
ultimo cu no lo scucha e autor di e rapportnan falso aki mas paso su salud 
no ta permiti”, asina Otmar Oduber a declara na prensa ayera. 


“Ta increibel cu e testigo principal cu a traha e rapportnan falso awo no 
lo wordo scucha mas, siendo cu e persona aki ta crucial, paso e sa pakico 
a traha e shete rapportnan cu a resulta di ta 100% riba mentira y redo 
of si a laga traha a proposito un rapport chupa fo’i nan dede, pa a purba 
incrimina mi persona”, Oduber a afirma cu un tono basta indigna. 


Ta asina cu na luna di Juni e interogacionnan mester a cuminsa di e 31 
testigonan cu Hues a permiti e defensa di Oduber pa wordo scucha. Entre 
esnan mas clave y importante den e caso tin e Hefe y funcionarionan di BCI 
di Cuerpo Policial, RST di Hulanda y LandsRecherche di Aruba, banda di ex 
minister Marisol Tromp cu segun defensa di Oduber a gaña den declara- 
cionnan of a traha rapportnan cu e resulta evidentemente falso. E testigo 
principal y esun cu a traha e shete rapportnan falso lo ta den un estado di 
salud bastante delicado y despues di cu abogado di defensa di Oduber a 
pidi pa scucha e persona aki mas trempan cu Juni y pa adelanta e intero- 
gacion p’e simannan aki mes, Hues Comisario a tuma e decision a base di 


Testigo principal di parti defensa den ‘Caso 
Flamingo’ no lo por declara dilanti hues comisario 


E Hefe di BCI di Cuerpo Policial cu a traha rapport falso contra Oduber lo ta hopi malo 


e circunstancia di e miembro di polis aki, pa 
no interoga e persona aki mas. 


“Mi ta indigna, rabia y ta sinti cu esaki por 
a worde evita si no ta pa e falta di respet y 
abuso di Ministerio Publico di alarga e caso 
aki”. Oduber a sigui bisa cu “ ta parce manera 
cu tin un conspiracion pa scapa cara di OM 
paso ta imposibel cu desde un aña pasa caba 
a cera e investigacion y no kier e presenta e 
caso y awo cu Hues, desde cuminsamento di 
November aña pasa, o sea lo a bira ocho luna 
pasa si ta te na Juni lo a bay haci e interoga- 
cionnan aki, esaki no lo por tuma luga mas cu 
e persona principal cu lo mester splica pakico 
a gaña of traha e rapport falso aki”. 


“Pakico tanto tardanza? Pakico mester a 
warda 8 luna pa cuminsa cu e interogacion 
di e testigonan?”. Oduber a mustra un biaha 
mas riba e hecho cu tur su derechonan a keda 
trapa durante henter e proceso di e caso aki 
y ainda Ministerio Publico kier sigui trapa 
riba su derecho y mas cu tur riba e berdad, 
tur djis pa scapa nan cara pero lubidando y 
ignorando e dolor y inhusticia cu a comete 
contra su persona. “Ministerio Publico a faya 
barbaramente y corte lamentablemente a 
alarga e sufrimento aki di mas, te n’e punto 
cu awo un di e testigonan principal no lo ta 
apto mas pa duna su declaracion di pakico a 
gaña y/of traha e rapportnan falso aki”, y esaki 
segun Oduber si ta di condena. 

FRONTERA cu Venezuela ta cera desde aña 2019, 
na momento cu Gobierno di Venezuela a cera e fron- 
tera unilateralmente. Na mei di 2023 a habri e fron- 
tera maritimo basa riba palabracionnan haci entre 
autoridadnan di Aruba y autoridadnan di Venezuela. 


Dialuna 22 di april, 2024, Gobierno di Aruba a 
firma e decreto pa prolonga e ciere cu 4 luna mas, 
y p’e tempo ey dicidi ki dia ta habri e frontera cu 
Venezuela. 


Aruba ta prolonga ciere di frontera cu Venezuela pa 4 luna mas 


Diaranson, 24 April 2024 
LOCAL 
10 
AWEMainta 


45% 
OFF 


V I A S T I M A M I S T E R I L I S A M I ' S W E B S I T E & 
S A V E U P T O 4 5 % O F F Y O U R P E T ’ S 
S T E R I L I Z A T I O N C O S T S P L U S G E T A F R E E 
M I C R O C H I P ! 


FREE 
MICROCHIP 
FREE 
MICROCHIP 


sign up now 


E siman aki cu Minister Maduro di Finansa ta na Hulanda, 
e mandatario a reuni cu Presidente di CAFT, sra. Lidewijde 
van Olerongen. Minister Maduro a duna un update riba 
e trabounan pa mehora maneho financiero di Aruba y a 
repasa e proceso pa yega na un miembro nobo pa Aruba 
den CAFT ya cu e termino di sra. Helen van der Wal ta bay 
yega su fin na augustus e aña aki. 


E mandatario a combersa tambe riba e reglanan presu- 
puestario y e maneho cu ta wordo traha pa trata cu 
surplus, ya cu pa basta aña Aruba a conoce solamente 
presupuesto cu deficit y awo Aruba ta trahando cu presu- 
puesto cu surplus. 
Tabata un reunion ameno y na final Minister Maduro a 
gradici sra. Lidewijde pa su atencion y dedicacion pa e 
mehoracion di Aruba su finansa publico na bienestar di 
nos Pais. 


Minister Maduro di Finansa a reuni cu Presidente di CAFT 

AYERA 23 di april riba peticion di Minister Geoffrey Wever, Economisch 
Bureau Amsterdam (“EBA”) a duna un presentacion riba e koopkracht- 
model na departamentonan di gobierno y instancianan cu a duna data 
valioso, exacto y relevante pa por traha esaki pa Pais Aruba. 


P’e koopkrachtmodel por calcula e impacto di maneho riba e poder di 
compra p’e 32 diferente tipo di hogarnan, Economisch Bureau Amsterdam 
a colecta y procesa data ricibi di departamentonan di gobierno y instanci- 
anan. E modelo ta consisti entre otro di e diferente tarifanan di inkomsten- 
belasting y belastingvrije voet, kinderaftrek, eigenbijdrage AOV-AWW- AZV 
werknemer y werkgever, primanan AOV-AWW- AZV, bijstand, schoolbij- 
drage, sumanan di pensioen AOV y AWW, salario minimo y inflacion. 


Minister Geoffrey Wever: 


Presentacion di koopkrachtmodel na instancianan 


Despues di a cuminsa e proceso pa traha 
e 
koopkrachtmodel 
den 
januari 
2024 
y duna presentacion na Parlamento di 
Aruba y Conseho di Minister, Economisch 
Bureau Amsterdam a presenta e koop- 
krachtmodel y su uzo na Departamento di 
Finansa, Departamento di Impuesto, Centraal 
Bureau voor de Statistiek, Directie Arbeid 
en Onderzoek, Sociale Verzekeringsbank, 
Algemene Ziektekosten Verzekering, Sociaal- 
Economische Raad, Centrale Bank van Aruba, 
Aruba Tourism Authority Stichting Algemeen 
Pensioenfonds Aruba. 


E poder di compra y calculacion di esaki ta un 
tema di sumo importancia y p’esey ta esen- 
cial cu e calculacionnan den e koopkracht- 
model ta basa riba data concreto y relevante 
ricibi di diferente instancianan p’asina garan- 
tisa cu por ta sigur cu e resultado di e modelo 
ta refleha e situacion actual, segun minister 
Geoffrey Wever. 
P’esey como parti di e proceso, Economisch 
Bureau Amsterdam a duna un presentacion pa 
asina tur instancia ta bon informa riba e uzo di 
nan data den e koopkrachtmodel. 


Minister Geoffrey Wever kier gradici DEACI y 
Departamento di Finansa, Departamento di 
Impuesto, Centraal Bureau voor de Statistiek, 
Directie 
Arbeid 
en 
Onderzoek, 
Sociale 
Verzekeringsbank, Algemene Ziektekosten 
Verzekering, Sociaal- Economische Raad, 
Centrale Bank van Aruba, Aruba Tourism 
Authority Stichting Algemeen Pensioenfonds 
Aruba pa nan contribucion valioso n’e proceso 
pa traha e koopkrachtmodel pa pais Aruba. 

COMFORT, FOOD AND COCKTAILS 


For showtimes and online ticketing: 
www.caribbeancinemas.com 


787-999-3292 


ABIGAL 


GENRE: Horror / Thriller | RATING: R | Runtime: 1:49 


After a group of would-be criminals kidnap the 12-year-old ballerina daughter 
of a powerful underworld figure, all they have to do to collect a $50 million 
ransom is watch the girl overnight. In an isolated mansion, the captors start to 
dwindle, one by one, and they discover, to their mounting horror, that they’re 
locked inside with no normal little girl. 


GODZILLA X KONG: THE NEW EMPIRE 
GENRE: Action / Adventure / SciFi | RATING: PG-13 | Runtime: 1:55 


The newest addition to the Monsterverse series continues the thrilling clash 
between Godzilla and Kong, introducing a fresh cinematic journey. This time, 
the mighty Kong and the formidable Godzilla face an immense, unknown 
danger lurking in our world, testing their existence and ours. The upcoming 
film will explore the backgrounds of these Titans, their beginnings, the enigma 
of Skull Island, and beyond, unveiling the legendary fight that shaped these 
extraordinary creatures and their eternal connection to humanity. 


BACK TO BLACK 
GENRE: Biography / Drama / Musical / Thriller | RATING: R | Runtime: 2:02 


The extraordinary story of Amy Winehouse’s early rise to fame from her early 
days in Camden through the making of her groundbreaking album, Back to 
Black that catapulted Winehouse to global fame. Told through Amy’s eyes and 
inspired by her deeply personal lyrics, the film explores and embraces the 
many layers of the iconic artist and the tumultuous love story at the center of 
one of the most legendary albums of all time. 


YAMAS! 
GENRE: Comedy | RATING: NR | Runtime: 1:25 


A group of teens find themselves in Greece for a holiday break, when to much 
Raki changes the course of their trip and they have to ditch a body and get 
square with an Italian gangster. 

COMO cliente den un mundo yena cu negoshi, e concepto 
di lealtad tin un importancia significativo den e proceso di 
tuma decision. Ora un cliente haya un empresa cu ta cumpli 
of ta surpasa nan expectativanan constantemente, e ta crea 
un sentimento di confiansa cu ta haci nan bolbe pa mas. 


Lealtad di cliente ta importante pa diferente motibo: 
1. Consistencia y confiabilidad: Clientenan ta balora consis- 
tencia y confiabilidad den e productonan y servicionan cu 
nan scoge. Ora un empresa ta ofrece productonan di calidad 
halto y un servicio excepcional n’e cliente, e ta inculca confi- 
ansa den nan decision pa sigui cumpra cerca nan. Sabiendo 
cu nan por confia den un empresa pa cumpli cu nan nece- 
sidadnan di un manera constante ta genera un sentido di 
lealtad y confiansa. 


2. Conexion personal: Mas aleu di transaccion, e cliente ta 
aprecia sinti’e balora y aprecia como cliente. Empresanan cu 
ta tuma tempo pa compronde e preferencia di cada cliente, 
anticipa nan necesidad y adapta nan ofertanan di acuerdo 
cu esaki, ta haci clientenan sinti mas cu simplemente un cifra 
of estadistica. Ora un empresa ta haci un esfuerso adicional 
pa cultiva un conexion personal cu e cliente, e ta fomenta un 
sentido di lealtad y ta encurasha e cliente pa sigui sostene 


e negoshi. 


3. Experencianan positivo: Experencianan positivo ta laga 
un impresion duradero riba e cliente. Sea cu e ta ricibiendo 
un servicio excepcional di un miembro di personal amabel 
y capacita of disfrutando di un experencia di compra online 
perfecto, e momentonan aki ta sali na cla y ta contribui n’e 
percepcion general di un negoshi. Ora un empresa ta ofrece 
experencia positivo constantemente, e ta reforsa e lealtad y 
ta anima e cliente pa propaganda e negoshi cerca otronan. 


4. Relacion entre prijs y calidad: Como cliente exigente, 
e cliente ta busca un bon relacion entre calidad y prijs di 
producto y servicionan cu nan ta cumpra. Ora un empresa ta 
ofrece prijsnan competitivo, oferta di calidad halto y bene- 
ficionan adicional pa clientenan leal, e ta demostra cu nan 
ta balora nan clientenan y ta comprometi pa duna e cliente 
e miho experencia posibel. E sentido di balor aki ta reforsa 
e lealtad di e cliente y ta anima e cliente pa sigui sostene e 
negoshi. 


5. Influencia y patrocinio: Como cliente leal, nan tin e poder 
pa influencia otronan via recomendacion y reviewnan verbal. 
Ora un cliente tin un experencia positivo cu un negoshi, ta 
mas probabel cu e ta comparti su pensamento y recomen- 
dacion cu amigo, famia y coleganan. Un cliente lo boga pa 
empresanan cu a gana nan lealtad, cual lo contribui na nan 
exito y ta yuda nan atrae clientenan nobo. 


Na final, lealtad di e cliente ta importante pasobra e ta 
representa consistencia, confiabilidad y balor. Empresanan 
cu ta duna prioridad na satisfaccion di cliente y ta cultiva 
relacionnan solido cu nan cliente ta mas propenso pa gana 
lealtad y sosten continuo. 


Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


C O M E R C I O 


Dicon lealtad di cliente ta importante: 


E perspectiva for di bista di e cliente 

We Are 


Join Our Award-Winning Team 


#1 TOP HOTEL IN THE CARIBBEAN 
#18 TOP HOTELS IN THE WORLD ON TRIPADVISOR 
THE FIRST CARBON NEUTRAL RESORT IN THE CARIBBEAN 
HIRING 


OPEN POSITIONS 


APPLY ONLINE AT: WWW.BUCUTI.COM/CAREERS 


BEACH ATTENDANT 


BENEFITS 


ATTRACTIVE SALARIES WITH BONUS OPPORTUNITIES 
5-DAY WORKWEEK (40-HOURS A WEEK) 
WITH UP TO 27 VACATION DAYS BASED ON YEARS OF SERVICE 
GYM MEMBERSHIP WITH BODYZONE AND CUTS & CURVES 
+ LIFE AND HEALTH INSURANCES 
SAVINGS & LOAN PROGRAM, EMPLOYEE DISCOUNTS 


HOST/HOSTESS (AM/PM) 


ROOM ATTENDANT 
HOUSEMAN 


IT SPECIALIST 


DOORMEN / DOOR LADY PART TIME 


HOUSEKEEPING SUPERVISOR 


FRONT OFFICE SUPERVISOR 


A pesar di criticanan significativo riba e preo- 
cupacionnan pa cu derechonan humano, e ley 
a wordo aproba despues di un debate largo cu 
a dura te den oranan di marduga. Ta spera cu 
Rey Carlos pronto lo duna su consentimento 
real n’e ley aki. 


Prome Minister Britanico, Rishi Sunak, a 
compromete su mes pa cuminsa entrega e 
personanan cu ta pidi asilo bek den un periodo 
di 12 siman. Esaki ta referi na personanan cu 
ta den proceso di pidi asilo, no na migrante 
of refugiado ilegal. E personanan aki mester 
warda e resultado di nan peticion di asilo na 
Rwanda. 


E acuerdo entre Reino Uni y Rwanda, palabra 
na april 2022, ta implica cu Rwanda ta acepta 
solicitantenan di asilo sin permiso di resi- 
dencia valido. Na principio, esaki ta aplicabel 
pa hombernan soltero cu a drenta Reino Uni 
despues di 1 di januari 2022, principalmente 
den barconan via e Canal Ingles. En cambio, 
Rwanda lo ricibi miyones di euro. 
E meta di e medidanan aki ta pa frena inmi- 
gracion ilegal, disuadi hende di purba drenta 
Reino Uni y disuadi traficantenan di hende di 
transporta solicitantenan ilegal di asilo p’e 
pais. 


Sinembargo, e plan a enfrenta un reaccion 
violento significativo pa motibo di preocupa- 
cionnan riba e historia di derechonan humano 
di Rwanda. Organisacionnan di derechonan 
humano y peticionarionan di asilo a presenta 
hopi apelacion contra e plan. Verano pasa, e 
prome vuelo programa pa deporta aplican- 
tenan di asilo a keda deteni door di un ordo 
di e Tribunal Europeo di Derechonan Humano, 
cu a declara cu tabatin un “risico real di daño 
irreparabel” pa aplicantenan di asilo. 


E Dia prome, Corte di Apelacion di Londres a 
dicidi cu Reino Uni por deporta peticionarionan 
di asilo pa Rwanda for di aeropuerto, pero a 
presenta un apelacion contra e decision. 
Un ley nobo awor ta permiti huesnan Britanico 
trata Rwanda como un destino sigur y ta 
permiti pa desvia for di cierto statuto Britanico 


Parlamento Britanico ta aproba plan controversial di Reino Uni 


Pa deporta peticionarionan di asilo pa Rwanda 


di derechonan humano relaciona cu e plan. E gobierno ta spera cu esaki lo 
anula e decision di corte superior. Sunak tambe a declara dialuna cu Reino 
Uni ta dispuesto pa retira for di e Tribunal Europeo di Derechonan Humano 
si e sigui opone e plan. 


Para e afluencia di migrante ta un prioridad p’e gobierno conservador. 
Segun encuestanan, ta spera cu e Partido Conservador di Sunak lo wordo 
derota p’e partido di labor den e proximo eleccion di e aña aki, y labor ta 
priminti pa descarta e plan si e yega na poder. 


Den e ultimo añanan, decenas di miles di migrante, hopi di nan huyendo di 
guera y pobresa na Africa, Medio Oriente y Asia, a yega Reino Uni atraves 
di e Canal Ingles den boto chikito. E biahe peligroso aki ta ser organisa 
door di traficantenan di hende. E “Plan Rwanda” ta intenciona pa desanima 
e traficacion aki. 

ORGANISACION Mundial Di Meteorologia (WMO) a publica 
un rapport cu ta indica Asia como e region mas afecta pa 
peligernan relaciona cu cambio di clima na 2023. Segun 
e informe, inundacion y tormenta tabata e causa principal 
di victima y perdida economico, y ola di calor a empeora e 
gravedad di e eventonan aki. 


Asia a experencia aumentonan di temperatura cu un averahe 
di casi 2 grado Celsius ariba e averahe di 1961-90, super- 
ando e tendencia pa keintamento global. Hopi pais den e 
region a mira nan aña mas cayente registra, compaña pa 
condicionnan extremo manera secura, ola di calor, inunda- 
cion y tormentanan. 


E informe a revela cu aña pasa 79 desaster a wordo reporta 
asocia cu peligernan climatico relaciona cu awa na Asia, y cu 
inundacionnan y tormentanan a representa 80 porciento di 
e incidentenan aki. E desasternan aki a causa mas di 2.000 
morto y a afecta directamente nuebe miyon persona. 


Hong Kong a registra un record di precipitacion di 158,1mm 
den un ora debi na un tifon, marcando e precipitacion mas 
halto for di ora cu a cuminsa registra na 1884. Ademas, e 
informe a señala un perdida significativo di masa glacial den 
regionnan di montaña halto di Asia, atribui na temperatura 
halto y condicionnan seco sin precedente. 


Himalaya, e cordillera di Hindu Kush y Sur-Oeste di China a 
experencia nivelnan di precipitacion bou di normal, exacer- 
bando e condicionnan di secura. Mientras tanto, regionnan 
for di Siberia Occidental te Asia Central, y for di China 
Oriental te Hapon, a registra temperatura promedio inusu- 
almente halto, y Hapon a experencia su zomer mas cayente 
registra. 


E recien inundacionnan severo na Sur di China, Afghanistan 
y Pakistan ta enfatisa e necesidad urgente pa mehora e 
strategianan pa reduci e riesgo di desaster. WMO a enfatisa 
e importancia di servicio meteorologico nacional pa duna 
informacion personalisa na funcionarionan p’asina mitiga e 
riesgonan efectivamente. 


Celeste Saulo, hefe di WMO, a enfatisa e urgencia pa trata 
cambio climatico y a afirma cu reduci e emisionnan di 
gasnan di efecto invernadero y adapta n’e impacto climatico 
ta necesidadnan fundamental. Peter Newman, profesor di 
sostenibilidad, a haci eco di e sentimento aki y a enfatisa e 
necesidad di accion rapido pa logra emisionnan neto zero 
pa 2040 pa mitiga e empeoramento di e crisis climatico. 


E informe ta sirbi como un recordatorio cla di e retonan di 
clima cu Asia ta enfrentando y ta enfatisa e importancia 
critico di esfuersonan inmediato y concorda pa atende cu 
cambio di clima y su impactonan. 


Asia den centro di atencion: 


Raport di WMO ta enfatisa impacto di cambio di clima 


E potret aereo tuma dia 22 di april 2024 mustra edificio y cayanan inunda despues di yobida fuerte na Qingyuan, den e provincia di Guangdong na sur di China. (AFP) (Mint Lounge) 

AUTORIDAD Mexicano a logra un avance significativo 
den e persecucion di crimen organisa door di a detene 
Abraham Oseguera, ruman di e notorio narcotraficante 
Nemesio Oseguera-Cervantes, ampliamente conoci como 
“El Mencho”. Conoci como “Don Rondó”, Abraham a wordo 
captura na Michoacán, un estado occidental di Mexico, y 
actualmente ta deteni pa Fiscalía General di Mexico. 


E detencion ta señala un avance crucial den e bataya cu 
ta tumando luga contra e Cartel Jalisco Nueva Generacion, 
lidera pa Nemesio Oseguera-Cervantes, cu a causa varios 
caso di violencia general y trafico di droga den henter Mexico. 
Presidente Andrés Manuel López Obrador a confirma e 
detencion, poniendo enfasis riba e determinacion di e gobi- 
erno pa combati criminalidad organisa y garantisa siguridad 
publico. 


Sinembargo, e detaye di e cargonan contra Abraham 
Oseguera ta keda den incertidumbre, ya cu Fiscalía General 
di Mexico ainda no a revela informacion specifico riba e 
motibonan di su detencion. E ambiguidad aki ta enfatisa e 
complicacionnan cu autoridadnan ta enfrenta pa desman- 
tela e retonan criminal cu ta opera den e pais. 


Ademas, no ta cla si Abraham Oseguera tin representacion 
legal den e situacion aki. Su detencion ta trece preguntanan 
pertinente riba su posibel ramificacion den e operacionnan 
di e Cartel Jalisco Nueva Generacion y e panorama mas 
amplio di narcotrafico na Mexico. 


E desaroyo aki ta tuma luga durante e esfuersonan di autori- 
dadnan Mexicano y Mericano pa detene “El Mencho”, y auto- 


ridadnan Mericano ta ofrece un recompensa substancial di 
te cu 10 miyon pa informacion cu ta conduci na su captura. 
Nemesio Oseguera-Cervantes ta keda un meta primordial 
den e lucha transnacional contra narco traficacion. 


E Cartel Jalisco Nueva Generacion a keda identifica pa hopi 
tempo como un di e organisacionnan criminal mas pelig- 
roso di Mexico, responsabel pa hopi incidente violento y 
actividadnan relaciona cu droga. Mientras cu e detencion di 
Abraham Oseguera ta duna un golpe significativo n’e oper- 
acionnan di e cartel, ainda no ta mira e alcance total di su 
impacto. 


Mientras autoridadnan ta persisti den nan investigacion y 
procesamento di personanan relaciona cu crimen organisa, 
e detencion di Abraham Oseguera ta sirbi como un recuerdo 
conmovedor di e retonan actual pa combati e cartelnan di 
droga y mantene siguridad na Mexico. 


Mexico ta detene ruman di 
narcotraficante ‘El Mencho’ 

MEMEY di e escalacion di violencia na Haiti, Republica 
Dominicana a experencia un aumento significativo den su 
gastonan militar, aumentando cu 14% aña pasa, segun 
informe di Instituto Internacional di Investigacion pa Paz di 
Stockholm (SIPRI). E aumento den gasto a wordo atribui 
principalmente na e intensificacion di violencia di gang na 
Haiti, cu a conduci e gobierno Dominicano pa reforsa su 
capacidadnan di defensa. 


SIPRI a enfatisa e tendencia pa uza forsa militar pa combati 
violencia di gang, señalando cu e gobiernonan di e region ta 
enfrentando e reto di uza metodo convencional of resorta na 
reaccion inmediato y contundente. 


Mas aleu di Caribe, e rapport di SIPRI presenta na 
Copenhagen a revela un escala global mas amplio den e 
gastonan militar. E conflicto na Ucrania y e escala di tension 
geopolitico a wordo cita como promotor clave tras di e 
aumento mas significativo den inversion militar global desde 


2009. E gastonan riba arma a yega na e cifra asombroso 
di 2.440 miyon dollar, cual a marca un aumento di 6.8% 
den termino real compara cu 2022 y a representa 2.3% di e 
producto interno bruto (PIB) mundial. 


E informe a enfatisa e corelacion preocupante entre e 
aumento di gasto militar y e deterioro di paz y siguridad 
mundial. Mientras cu e nacionnan ta priorisa forsa militar, 
tin e riesgo di desencadena un ciclo di accion-reaccion den 
un panorama geopolitico cada bes mas volatil. 


E decision di Republica Dominicana pa aumenta gasto militar 
como reaccion n’e crisis di Haiti ta refleha e tendencianan 
global mas amplio di e nacionnan cu ta priorisa defensa 
memey di e escala di conflicto y tension geopolitico. 


Manera informe di SIPRI ta indica, trata e causa profundo 
di violencia y insiguridad ta keda crucial pa promove paz y 
siguridad sostenibel tanto na nivel regional como mundial. 


Segun SIPRI 


Republica Dominicana ta aumenta 
gasto militar debi n’e crisis di Haiti 

D E P O R T E 


deporte@awemainta.com 


INTER Milan dialuna a sigura su titulo di campeon di Serie 
A di Italia, na momento despues di a logra un triunfo di 2-0 
riba su gran rival di ciudad, esta AC Milan. Esaki ta pone cu 
e Arubiano, Denzel Dumfries ta logra asina su prome titulo 
di campeon cu Inter Milan den un wega caminda un biaha 
mas e futbolista di Dakota, no a mira accion for di comienso 
di wega. 


Den e ultimo seis weganan oficial di Inter Milan, Dumfries 
tabata riba banki loke a lanta hopi speculacion cu e lo tin 
conflicto riba un contract nobo cu e ekipo di Milan y dialuna 
el a drenta na di 82 minuut pero a keda solamente 4 minuut 
riba tereno prome cu el a ricibi un carchi cora. 
Dumfries tabata den un disputa forma cu e hungado di AC 
Milan, Hernandez y caminda e mucha di Dakota no kier a 
laga bay loke a pone cu ambos hungado a ser manda kleed- 
kamer prome cu final di e wega. 


Den un entrevista cu Voetbal International despues di 


e wega, Dumfries a bari tur rumor di disgusto cu e ekipo 
di Inter for di mesa mustrando cu loke a pasa e ultimo 6 
weganan cu e no tabata regular, tabata pa su propio terkedad. 
Denzel a mustra cu for di aña pasa caba e tabatin problema 
c’un hamstring pero el a insisti pa sigui hunga te cu dado 
momento e pia a bisa ta basta y el a bira un molester grandi 
pa su wega di semper. 


Ainda e no ta completamente cla cu e pia y ta spera cu 
esaki lo bira bon prome cu e proximo torneo di Copa Europa 
caminda e ta miembro di e seleccion ‘Oranje” di Hulanda. 


Na mes momento a marcado di punta a mustra cu pa loke ta 
prolongacion di su contract cu Inter Milan, cu ainda nego- 
ciacionnan no a cuminsa den su totalidad pero cu ainda su 
deseo ta di keda cu e ekipo Italiano aki. Dumfries no kier a 
bay den discusion riba varios interes for di Premier League 
caminda tin varios ekipo cu ta tras di su servicionan y tambe 
den futbol Spaño y e liga Aleman. 


Denzel Dumfries no ta regular cu 
Inter Milan pa motibo di lesion 

E Hulk nan di Bubali ta logra un victoria importante riba e 
Caymannan di Rooi afo cu score di 3-0 y asina ta piki nan di 
3 victoria sigui pa yega 15 punto. Sigur un wega cu no a bay 
facil, e Caymannan tawata sa kico tur tawata tin den wega 
y a pone un resistencia basta fuerte y duna e team di Hulk 
basta dolor di cabes. 


Net prome cu half time na di 37 minuut cu e prome gol ta 
cay. Ta CD Banton cu atento dilanti gol ta piki un rebote y sin 
basila ta pone e bala den net pa duna e Hulknan di Bubali 
e bentaha di 1-0. E Caymannan ta reacciona di biaha y ta 
haya un oportunidad pa empata pero falta di calma y preci- 
sion ta haci cu e delantero ta desperdicia un bunita oportun- 
idad. Rooi afo ta paga caro e fayo aki, ya cu na di 43 minuut 
e peligroso Sjon David Pieters ta haya un paso den buraco 
y ta pasa bay laga tur hende y cu un tiro fuerte ta manda 
Bubali ariba 2-0. 


Den di dos tempo e Caymannan ta sali mas dicidido y un 
medio campo cu tawata wordo domina pa Bubali a pasa 
bou di control di Rooi Afo. A pesar di a controla e wega, e 
yegada nan di Rooi afo tawata sporadico. Bubali tawata tin 
poco salida y ni CD Banton ni Sjon David Pieters no tawata 
hayando bala mas. Te na di 81 minuut cu un pase Kilometrico 
di Maikel Tromp ta cay riba pia di CD Banton y den un combi- 
nacion cu Sjon David ta drenta area penal pero ta wordo 
tumba p’e portero di Rooi Afo. Aki e referee ta pita penalty. 
CD Banton ta tuma e tiro aki pero tawata tin mester di 2 toke 
pa pone e bala den net ya cu e portero Elton Ignacio ta para 
e tiro pero e bala ta cay bek riba pia di CD Banton cu e biaha 
aki si ta pone den net pa duna e Hulknan e bentaha di 3-0. 


Sigur e falta di condundencia den e area chikito ta loke a 
costa e Cayman di Rooi Afo e wega aki. Cu un tiki mas preci- 
sion e wega aki por a caba cu un otro resultado. Un victoria 
importante pa e team di Hulk cu awor ta pone presion riba e 
Submarino Blauw cu mester gana su wega contra Atlantico 
Deportivo pa por mantene e di dos luga. Falta 2 fecha mas, 
pero ainda tin hopi tela pa corta y cos aki por bay te e ultimo 
fecha pa wak ken ta caba na di dos y di tres luga. 


E Hulknan di Bubali ta mira accion atrobe diamars 30 di 
April contra e puntero, S.C. United. Un wega sigur cu lo 
por determina e grupo A. Un empate of un victoria pa SC 
United lo sigura nan e prome luga y promocion directo pa 
Division di honor. Un victoria pa Bubali lo pone cu e grupo lo 
wordo dicidi riba e ultimo fecha. E wega aki ta 8or di anochi, 
den “prime time,” y ta priminti di t’e wega mas cayente di e 
weekend aki. 


Di otro banda e Caymannan di Rooi Afo ta keda oficial- 
mente elimina di e playoff nan. Pero sigur nan por mira riba 
un tremendo prestacion y dunando bon bataya. Aunke cu 
nan ta elimina ainda nan por causa algun daño ya cu nan 
siguiente wega ta contra e submarino Blauw di Pos Chiquito 
SV Unistars. 
E submarino Blauw sigur ta bay tin mester di e 3 punto 
nan aki pa mantene nan di dos luga. Aki ta di mira si e 
Caymannan por dal un otro sorpresa y daña e fiesta di SV 
Unistars. E wega aki ta programa pa diadomingo pa 4or di 
atardi. Esaki ta e orario di e Caymannan. Tur wega ta den 
Compleho Deportivo Frans Figaroa. Yega y apoya bo team 
faborito. 


Futbol Copa Honor Plata 


Bubali ta gana rooi afo y ta preta e grupo un poco mas 

E Soldaatnan di SC United ta logra otro victoria importante 
y e biaha aki t’e Indjannan di Paradera, SV Caiquetio ta e 
victima. Sigur un wega bastante importante pa ambos team. 
SC United buscando pa mantene e liderato y SV Caiquetio 
buscando pa extende su bida futbolistico. Un wega sigur 
bastante pareu di e prome tempo cu e indjannan haciendo e 
mayor gasto. 


Caiquetio a hacie hopi dificil p’e soldaatnan por a desaroya 
nan wega. Asina mes ta SC United cu ta dal e prome golpi 
na di 19 minuut cu un tremendo gol di Juan Camilo Danado. 
Un tiro violento for di pafo di area cu ta bay pega den e skina 
ariba pa duna e soldaat e bentaha di 1-0. Despues di e gol 
aki e indjannan a sigui hunga nan wega y tawata tin avance 
nan bastante peligroso riba e banda drechi. Falta di punteria 
a costa e Indjannan e prome tempo. Pero nan esfuerso ta 
wordo recompensa ora cu na di 45 minuut referee ta pita 
Penalty. 


E Cacique mayor Emigene de Cuba ta tuma esaki y sin 
problema ta empata e wega na 1 gol pa banda. Den di dos 
tempo SC United ta haci varios cambio cu ta bin resulta nan 
bon ya cu nan di 49 minuut Michael Molinares ta manda e 


soldaatnan di Sabana liber ariba 2-1. E desgaste fisico cu 
Caiquetio a haci den e prome tempo a cuminsa pasa factura. 
Buraco nan a cuminsa habri y aki e maximo goleador di SC 
United Antonio Fawcett ta probecha y ta manda SC United 
ariba na di 73 minuut pa haci e wega 3-1. Menos di 10 
minuut despues Juan Camilo Danado ta score su di dos gol 
di anochi pa haci e wega 4-1. Casi na final e Indjannan ta 
bolbe haya un penalty y atrobe Emigen de Cuba ta cobra 
esaki exitosamente pa haci e wega 4-2, cual ta bay ta tambe 
e score final. 


Cu e victoria aki SC United ta yega 21 punto y ta cuminsa 
haya holo di Division di Honor. Un empate contra e team 
di Hulk diamars 30 di April mes lo ta suficiente pa duna e 
soldaatnan di Sabana Liber nan ticket p’e division maximo di 
Aruba su futbol. E wega aki ta programa pa cuminsa 8or di 
anochi. Pa Caiquetio esaki ta un derota doloroso ya cu nan 
ta oficialmente elimina di e playoff. Nan siguiente wega ta 
dialuna 29 di April pa 9or di anochi contra e benjamin nan 
di Atlantico Deportivo cu tambe ta elimina caba. E indjannan 
sigur no tawata tin e Copa Plata cu nan a spera y awor 
mester bay cuminsa prepara pa hunga e siguiente campe- 
onato den Division Uno. 


Futbol Copa Honor Plata 


S.C. United ta gana Caiquetio y ta mantene paso firme 

DIADOMINGO atardi a topa otro e 
speransa berde di Savaneta SV La Fama 
y e muchanan di Angochi SV Sportboys. 
P’e speransa berde esaki tawata un wega 
di “business as usual,” mientras cu p’e 
muchanan di Angochi esaki tawata un 
wega di “vivir o morir.” 


Sportboys tawata sa c’un derota lo pusha 
nan mas leu di nan meta di caba na di tres 
luga. Pa La Fama esaki tawata e oportun- 
idad pa caba cos y sigura nan regreso pa 
Division di Honor. E muchanan di Angochi 
sigur a bin dicidido e atardi aki y ta score 
e prome gol na di 12 minuut pa medio di 
Igmar Kelly. Esaki ta apenas di dos biaha 
cu La Fama ta cay atras. E prome biaha ta 
Santa Fe cu ta score prome, pero La Fama 
ta empata casi di biaha. E biaha aki si 
nan mester a wanta te na di 26 minuut pa 
empata e wega. Ta nan maximo goleador 
Kenroy Ranger cu ta score pa empata e 
wega. 


Ni 5 minuut despues ta Davion Rogers ta 
pone su nomber riba e lista di goleador 
di atardi pa duna La Fama e bentaha di 
2-1. Sigur e speransa berde a faya basta 
oportunidad e atardi aki, porta t’e solo 
cayente, pero e team di Angochi a pone un 
resistencia basta fuerte tambe. Den di dos 
tempo La Fama ta sigui presiona buscando 
mas gol pero mester a warda te na di 77 
minuut pa celebra un otro gol. 


Un mal comunicacion den defensa di 
Sportboys ta haci cu Frederick Koolman ta 
pone e bala den su propio net pa duna La 
Fama e bentaha di 3-1. Na di 89 minuut 
Kenroy Ranger ta score su di dos gol di 
atardi pa pone e score final na 4-1. Cu e 
dos golnan aki Kenroy Ranger ta yega 17 
gol marca den Copa Plata. E tin mas gol 
marca cu full e team di Jong Aruba cu tin 


11, cu Sportboys cu tin 13, cu Caravel cu 
tin 11 y Real Koyari cu tin 5 gol anota. 


Cu e victoria aki La Fama ta yega 24 punto 
solido na prome luga. E siguiente wega 
pa La Fama ta diadomingo 28 di April 
pa 8or di anochi contra nan escolta, e 
Furiosonan di Atletico Santa Fe. Sigur un 
wega cu e Furiosonan tin bon marca riba 
nan kalender. Den e prome buelta e furio- 
sonan a laga e 3 puntonan slip di nan man, 
pero den di dos buelta aki ta bin todo por 
todo. 


P’e muchanan di Angochi, ainda tin 2 wega 
importante contra rivalnan directo. Nan 
siguiente wega ta contra e Diablo Rojonan 
di Sereo Janchi, SV Jong Aruba. E wega 
aki lo tuma luga diadomingo 28 di april 
pa 6or di atardi. Esaki t’e ultimo oportun- 
idad cu Sportboys lo tin pa logra termina 
den e prome tresnan. Un victoria lo tene 
nan na bida pero un derota lo termina cu 
tur aspiracion cu e muchanan di Angochi 
por tawata tin. Tur wega ta den Compleho 
Deportivo Frans Figaroa. Yega y apoya bo 
team favorito. 


Futbol Copa Honor Plata 


La Fama ta gana Sportboys y ta 
seya su regreso pa division honor 

DIASABRA ultimo a tuma luga e semifinal playoff di 
Fedeveta 40 plus na RCA. Manera menciona nos tawata en 
spera di un bon futbol y e prome wega cu tawata e revancha 
entre Nacional cu Riverplate no a desapunta. 


E prome mita Nacional a ataca via na mediocamponan y a 
pone e defensa di Riverplate bou un presion inmenso y asina 
nan a comete un foul net pafo di e area penal. Aki hungado 
Valdo a los un tiro cu a resulta di t’e prome gol. 


Na di 2 mita Nacional a keda pone presion y via un otro tiro 
liber e mesun hungado Valdo a dobel e score na 2-0 pa 
nacional. Pero di eynan Riverplate a pone un presion enorme 
tambe pa empata y bo por a wak un crecemento grandi den 
e ekipo di Riverplate y asina medianto 2 tiro liber y e ultimo 
den e ultimo minuutnan a empata e wega. Tawata di lamenta 
cu despues di wega e mesun hungado di Nacional Valdo a 
haya un carchi cora di referee pa dissent. 


Segun reglamento di Fedeveta a bay over na tiro penal 
directo unda Riverplate a gana cu e score di 4-3 den penalty. 
Refree Central Jimmy Valderamam cu su assistentnan Rambo 
Flanegin y Ive Samondjan a traha duro pa tene e wega bon 
bou control. 


E di 2 semi final ta entre Dakota Starsz y Teachers United. 
Aki Dakota cu a supera den number di hungadonan y expe- 
riencia a bay cu un Victoria di 4-0. E prome mita Dakota a 
domina pero Teachers a purba todo por todo pero e defensa 
di Dakota tawata hermeticamente cera. 


Referee Central Ive Samoendjan y assistentnan Rambo 
Flanegin y Ben lucker a mantene bon control di wega. 


Mester bisa cu e spirito di FEDEVTA a reina despues di wega 
ora cu tur hungado a mescla cu otro y sigui fiesta e semi- 
final hunto. 


Resultado di semifinal 40 plus di Fedeveta 

DEN fin di siman Taekwondo Team 
Aruba a participa den e AAU Florida 
Gold Coast State Qualifier na Miami. 
Taekwondo Team Aruba a participa 
cu 6 atleta y a logra gana 2 Medaya 
di Oro, 1 Medaya di Plata y 3 Medaya 
di Brons. 


Tabata tin un total di 489 partic- 
ipante entre otro for di Cayman 
Islands, Aruba, Estado di Florida, 
Georgia, Texas, North Carolina y mas. 
Aruba su team a wordo prepara door 
di Master Yoshmar Wever y Master 
Clifford Rasmijn. Awo training ta sigui 
p’e proximo eventonan Internacional 
cu tin te cu December 2024. Un 
di eventonan mas importante pa 
Taekwondo Team Aruba t’e TK5 na 
Merca. 


Taekwondo Team Aruba a gana 6 Medaya 
n’e AAU Florida Gold Coast State Qualifier 

CLUB di dam Arowak ta organisa 
diadomingo dia 5 di mei un torneo di 
dam pa cualificacion pa nos hobennan 
entre 10 y 19 aña. E hoben mester ta 
naci den 2005 of despues. 


E torneo ta wordo hunga den un solo 
grupo y lo start pa 2:00 di atardi y lo 
termina pa 6:00 di atardi. 
Ganadonan di e torneo lo representa 
Aruba den un torneo ABC aki na Aruba 
den e weekend di 17-19 mei venidero. 


E torneo di cualificacion lo tuma luga 
den nos propio clubhuis na Sun Plaza 
401-L na Oranjestad. Esaki ta n’e di 4 
piso den e edificio di Sun Plaza. Ora sali 
for di lift, drenta den e porta na bo man 
robes. E t’e prome camber na bo man 
drechi. Nos ta start pa 2:00 di atardi y 
lo termina pa 6:00 di atardi. 


Pa mas informacion, por tuma contacto 
telefonicamente cu e siguiente number 
di cel. 


699-8245, 592-6391 of 594-5590 


Ban prepara y competi pa mira ken ta 


bira e hobennan cu lo representa Aruba 
den e proximo torneo ABC aki na Aruba 
mes. 


Torneo di cualificacion pa hoben 
pa competencia dam ABC na Aruba 

DURANTE e fin di siman di 11 pa 14 di april 2024 a tuma 
luga na hermana isla Curaçao, Weganan Interinsular 2024, 
esaki pues tabata e ultimo di un serie di 3 eventonan pa e 
ciclo di Weganan Interinsular. 


E weganan aki a inicia na Aruba, despues a sigui pa Bonaire 
y a termina na Curaçao. Ramonan di deporte cu a tuma luga 
na Curaçao tabata Volleyball basis school mucha homber, 
Basketball voortgezet onderwijs y Atletismo. 


Basketball: 
Den weganan di basketball Aruba a keda na di tres luga 
ganando for di Bonaire p’e wega di tres y cuater luga, cu 
score di 16-10. 


Volleyball: 
Pa loke ta Volleyball, Aruba un biaha mas tabata den defensa 
di su titulo logra na aña 2023 den Weganan Interinsular na 
Aruba. Den prome buelta Aruba a gana tur su weganan, den 
di dos buelta Aruba a cay cortico y na final di competencia a 
keda na di tres luga den volleyball. 


Atletismo: 
Den atletismo tabata tin varios disciplina y muchanan 
di Aruba a finalisa como lo siguiente: den distancia largo 
mucha muhe categoria 2, Leia Wever a keda na di seis luga, 
na di cuater luga a keda Jaydyzianne Wester y na di tres luga 
a keda Ryzilaine Richardson. 


Den categoria 3, na di nuebe luga a keda Hailey Curiel, na 
di shete luga a keda Edelliane Croes y na di tres luga a keda 
Aryeana van der Linde. Distancia largo mucha homber, cate- 
goria 2 na di ocho luga a keda Fofane Jean Raymond, na di 
tres luga a keda Jeshard Arias de la Cruz y na di dos luga a 
keda Rayven Pimienta. 


Den categoria 3, na di shete luga a termina Benjamin Molina, 
na di seis luga a termina Jayvyen Quandt y na di cuater luga 
a termina Rabial Harriot. Pa loke ta trata sprint mucha muhe 
categoria 2 na di shete luga a keda Leia Wever, na di seis 
luga a keda Ryzilaine Richardson y na di dos luga a keda 
Jaydyzianne Wester. 


Den categoria 3, na di 7 luga a keda Hailey Curiel, na di 6 
luga a termina Aryeana v/d Linde y na di tres luga cate- 
goria 3 a keda Edelliane Croes. Sprint Mucha homber cate- 
goria 2 na di cinco luga a keda Rayven Pimienta, na di cuater 
luga a keda Fofane Jean Raymond y na di dos luga a termina 
Jeshard Arias De La Cruz. 


Den categoria 3, na di shete luga a keda Benjamin Molina, 


na di seis luga a termina Fabial Harriot y na di tres luga 
Jayvyen Quandt. Den evento di bula leu categoria 2 mucha 
muhe, na di nuebe luga a keda Leia Wever, na di seis luga a 
termina Ryzilaine Richardson y na di cinco luga a termina 
Jaydyzianne Wester. 


Categoria 3, na di nuebe luga a termina Hailey Curiel, na 
di ocho luga a keda Aryeana v/d Linde y na di seis luga 
Edelliane Croes. Bula leu mucha homber categoria 2 na di 
shete luga a termina Fofane Jean Raymond, na di seis luga 
a keda Rayven Pimienta y na di dos luga a termina Jeshard 
Arias De La Cruz. 


Den categoria 3, na di ocho luga a keda Benjamin Molina, 
na di seis luga a keda Jayvyen Quandt y na di cuater luga 
a termina Fabial Harriot. Den evento di tira bala categoria 
2 mucha muhe na di ocho luga a termina Leia Wever, na di 
cinco luga a keda Ryzilaine Richardson y na di tres luga a 
keda Jaydyzianne Wester. 


Categoria 3 mucha muhe, na di nuebe luga a keda Edelliane 
Croes, na di shete luga a termina Aryeana v/d Linde y na 
di seis luga a termina Hailey Curiel. Tira bala categoria 2 
mucha homber, na di nuebe luga a keda Rayven Pimienta, na 
di cuater luga a keda Fofane Jean Raymond y na di dos luga 
a termina Jeshard Arias De La Cruz. 


Den categoria 3, na di nuebe luga a keda Benjamin Molina, 
na di shete luga a keda Jayvyen Quandt y na prome luga a 
keda Fabial Harriot. 


A base di resultadonan y acumulacion di punto logra tanto 
na Aruba, Bonaire y Curaçao, ganado absoluto di Weganan 
Interinsular 2024 a resulta Aruba. 


IBiSA ta felicita tur e alumnonan di scol cu a participa na 
Weganan Interinsular 2024 y tambe na tur ganadonan en 
general. Gradicimento ta bay na tur esnan cu a coopera pa 
haci Weganan Interinsular 2024 posibel. 


Aruba Ganado Absoluto di Weganan Interinsular 2024 


Diaranson, 24 April 2024 
AWEMainta 
DEPORTE 
27 


HEERENVEEN ta a punto di presenta Robin van Persie 
como nan entrenado nobo den Eredivisie. E direccion di e 
club Friso y e maximo goleador di tur tempo di Hulanda, di 
40 aña, a tene varios combersacion y ambos parti ta premira 
di yega na un acuerdo pronto. 


Inicialmente, Heerenveen a acerca e ex-entrenado di Ajax 
Maurice Steijn y e entrenado saliente di VVV-Venlo Rick 
Kruys pa reemplasa e entrenado saliente Kees van Wonderen 
n’e Stadion Abe Lenstra. Sinembargo, Peter De Waal, repre- 
sentando e agencia SEG, a acerca Heerenveen y a revela e 
intencion di Van Persie pa bandona e puesto di entrenado 
di e academia di hubentud di Feyenoord pa tuma un puesto 
di ‘head coach’ un otro caminda. Despues di un reunion 
inicial impresionante cu Van Persie, e enfoke di Heerenveen 
a cambia completamente p’e nativo di Rotterdam. 


Feyenoord tabata spera di por retene Van Persie, ofresiend’e 
un puesto como entrenador hubenil cu potencial pa haci e 
transicion di e ekipo di Sub-18 pa Sub-21. Sinembargo, e 
ex hungado di Feyenoord, Arsenal, Manchester United y 
Fenerbahçe a rechasa e oferta di Feyenoord. 


Van Persie, cu ta cerca di haya e diploma di entrenado 


avansa, tin intencion di trece un ‘assistant coach’ pa 
Heerenveen y ainda no a discuti e aspecto financiero cu e 
director di Heerenveen, Ferry De Haan, cu ken el a gana e 
Copa di UEFA contra Borussia Dortmund mientras e tabata 
hunga pa Feyenoord na 2002. 


Heerenveen den negociacion cu e ex-futbolista 


Robin van Persie pendiente pa su prome 
trabou como entrenado den Eredivisie 


Robin van Persie © Orange Pictures 

NFL ta entusiasma cu e klas di quarterback di 2024, y pa un 
bon motibo. Cu un coleccion debil di señalnan na horizonte 
pa 2025, e grupo di talento den e draft di e aña aki ta sali 
como particularmente prometedor. 


Lidera pa prospectonan prominente manera Caleb Williams 
di USC, Drake Maye di North Carolina y Jayden Daniels di 
LSU, te cu seis quarterback den klas di 2024 tin cualifica- 
cion di prome rond. 


Den contraste, e klas di 2025 ta ofrece solamente un pros- 
pecto cu potencial di “franchise”, Shedeur Sanders di 
Colorado. Mientras cu tin e posibilidad cu otro quarterback 
manera Carson Beck di Georgia, Quinn Ewers di Texas of 
Drew Allar di Penn State lo surgi como candidato viabel pa 
QB1 e proximo otoño, e falta di entusiasmo di e comunidad 
di scoutnan di NFL pa e etapa aki ta palpabel. 


E falta di anticipacion rond di e prospectonan di quarter- 
back pa proximo aña ta recorda e draft di 2022, cu tabata 


conta cu Kenny Pickett, Malik Willis, Desmond Ridder y Matt 
Corral. A pesar di su curriculonan impresionante y logronan 
notabel, e proceso di preseleccion no a logra genera un 
entusiasmo significativo entre e scountnan encuanto nan 
talento of potencial den largo plaso. 


Finalmente, Pickett tabata e unico selecciona den e prome 
rond di e klas di 2022, pero su prestacion cu Pittsburgh 
Steelers tabata marca pa inconsistencia prome cu el a wordo 
cambia den e offseason aki. Similarmente, Ridder, recluta 
den e di tres rond pa Atlanta Falcons, a lucha pa establece 
su mes como titular constante y recientemente a wordo 
cambia cu Arizona Cardinals. 


E lesnan siña for di e klas decepcionante di e draft di 2022 
ta sirbi como un advertencia pa evalua e perspectivanan di 
quarterback. Mientras cu e klas di 2024 ta briya intensam- 
ente, e imprevisibilidad di e draft di NFL ta enfatisa e impor- 
tancia di un exploracion y evaluacion exhaustivo pa identifica 
futuro quarterback franchise memey di un lama di talento. 


Rumornan referente e draft di NFL: 


QB 2024 briyante compara cu un Perspectiva Mediocre pa 2025 

DEN un deporte tradicionalmente domina pa habilidad indi- 
vidual, Scottie Scheffler y Nelly Korda ta sali dilanti como 
un duo dinamico cu e potencial pa remodela e panorama di 
golf. E promocion recien den nan respectivo carera a causa 
comparacion cu leyendanan manera Tiger Woods y Annika 
Sorenstam, cu a provoca speculacion riba nan trayectoria 
den futuro. 


E dominio di Scheffler y Korda ta evidente den nan buskeda 
implacabel pa victoria, y cada exito ta alimenta e ambicion 
di e otro. 


Ambos a embarca den rachanan ganado notabel, estableci- 
endo record y reescribiendo e buki di historia den e proceso. 
Nan promocion meteorico a captiva mundo di golf, similar 
na e rivalidad iconico entre Woods y Sorenstam. 


Fin di siman pasa a duna mas evidencia di habilidad di 
Scheffler y Korda. Korda a logra su di cinco victoria consec- 
utivo den e torneo Chevron Championship, igualando e 
record di LPGA Tour, mientras cu Scheffler a sigura su di 
cuater victoria den cinco evento na RBC Heritage, un hazaña 
cu no a ser logra desde Tiger Woods 18 aña pasá. 


E comparacion entre Scheffler-Korda y Woods-Sorenstam 
ta extende mas aleu di su logronan den e campo. Manera su 
predecesornan, Scheffler y Korda ta competidonan motiva, 
pero nan personalidadnan ta diferente. Scheffler, un homber 
di fe, no ta wordo afecta pa fama, mientras Korda ta iradia 
humildad y determinacion trankil. 


A pesar di nan personalidadnan diferente, Scheffler y Korda 
ta comparti un hamber innegabel di exito y un compro- 
miso firme cu excelencia. Mientras nan ta sigui domina nan 
respectivo tournan, speculacion ta aumenta riba e potencial 
di un rivalidad di largo plaso similar na Woods-Sorenstam. 


Mientras cu ta prematuro pa nombra nan manera e siguiente 
Woods y Sorenstam, e actuacionnan consistente di Scheffler 
y Korda ta haci e comparacionnan inevitabel. 


Mientras nan ta preparando pa e siguiente torneo, incluy- 
endo USPGA Championship y Us Women’s Open, tur wowo 
lo ta riba “Neffler” pa mira si nan por mantene nan exito 
notabel y graba nan nomber hunto cu e pareha legendario 
di golf. 


Scottie Scheffler y Nelly Korda, e 
siguiente pareha poderoso di golf? 


Foto: Golf.com - Getty Images 

“NOS ta loke nos ta come (you are what you eat),” e dicho 
popular ta bisa y den e caso di cierto vruminga exotico di 
India, e expresion aki por ta bastante literal. E vruminganan 
aki tin e peculiaridad di cambia di colo dependiendo di e 
alimentonan cu nan ta consumi. 


Dr. Mohamed Babu, un cientifico di Mysore, India, tabata esun 
cu a descubri e fenomeno aki di forma inespera. Mientras cu 
e tabata observa e vruminganan den su cushina, el a nota 
cu despues di a bebe lechi cu a plama, e abdomennan di e 
insectonan aki a bira blanco. 
Di inmediato dr. Babu a compronde cu e insectonan aki tin 
curpa semitransparente y a dicidi haci un experimento visual 
pa comproba con nan lo a cambia di colo dependiendo kico 
nan ta come. 


Pa efectua su experimento, dr. Babu a prepara gota di dife- 
rente colo mescla cu sucu y awa, cu un base di wax pa 
mantene nan den forma di gota. El a pone e gotanan aki 
riba un superficie di plastic blanco den su hardin y a warda 
p’e vruminganan yega pa alimenta. 


Debi n’e semitransparencia di e abdomen di e vruminganan 
aki, ora consumi e gotanan di colo, nan curpa tambe a 
cambia di tono. Sinembargo, e proceso no tabata facil. Babu 
a enfrenta e reto di maneha un gran cantidad di vruminga 
pareu. “Tabatin asina hopi vruminga cu tabata dificil saca un 
bon potret di nan,” el a splica. Mientras e tabata traha cu e 
cama cu un man, cu e otro e mester a move e vruminganan 
di mas a obtene un bon cuadra. Despues di hopi intento, 
finalmente el a logra e imagennan desea. 


E experimento improvisa aki tambe a duna ilustre riba e 
preferencianan di colo di e vruminganan. Babu a nota cu e 
vruminganan tabatin e tendencia di prefera e colonan mas 
cla, manera geel y berde, mientras cu e colonan mas scur, 
manera blauw y berde intenso, tabata atrae menos atencion. 
Algun vruminga hasta tabata move entre e gotanan di colo, 
creando combinacion unico dentro di nan propio abdomen. 


E trabao di dr. Babu ta mustra nos con, hasta entre e cria- 


turanan mas chikito, e naturalesa por ofrece nos sorpresa 
fascinante. Fuera di esey, su investigacion ta ofrece un 
recordatorio visual di con e ambiente y alimento cu nos ta 
consumi por tin un impacto significativo den nos bista. 


FUN FACTS 


Vruminga sorprendente transparente ta 
cambia di colo segun loke nan ta come 

1. E himno nacional Spaño no tin 
palabra. E ‘Marcha Real’ ta un di e 
unico cuater himnonan nacional na 
mundo (hunto cu esnan di Bosnia y 
Herzegovina, Kosovo y San Marino) cu 
no tin letter oficial. 


2. E palabra Hapones ‘kuchi zamishi’ 
t’e acto di come ora bo no tin hamber 
pasobra bo boca ta sinti’e su so. Nos ta 
haci esaki tur ora. 


3. E probabilidad cu un lobster blauw 
ta existi ta wordo estima ampliamente 
como un den dos miyon. E lobster di 
color blauw briyante tin e color ey pa 
motibo di un anomalia genetico cu 
ta haci cu nan ta produci mas cu un 
proteina particular cu otronan. 


4. Tin solamente un letter cu no ta 
aparece den ningun nomber di estado 
Mericano. Tin un Z na Arizona y un X na 
Texas, pero no tin Q den ningun di nan. 


5. E suelanan iconico cora di Louboutins 
a ser inspira pa Andy Warhol. 
E artista pop di añanan 60 su pintura 
di flor ‘flowers’ a hala atencion di e 
diseñador famoso, loke a dun’e idea pa 
añadi e suela infame na su diseño. 


6. Un buki yama ‘a la recherche du 
temps perdu’ di Marcel Proust ta 
contene aproximadamente 9.609.000 
caracter, loke ta haci’e e buki di mas 
largo na mundo. 
E titulo ta traduci como “Memoria di 
cosnan di Pasado”. 


7. Google Images a ser crea literal- 
mente despues cu Jennifer Lopez a 
bisti e shimis famoso n’e Grammy di 
2000. Asina hopi hende tabata busca 
su paña, cu e motor di buskeda a 
agrega un funcion di imagen. 


8. E holoshi ‘Big Ben’ a para na 10:07 
p.m. dia 27 di mei 2005, probable- 
mente debi na un temperatura suma- 
mente halto di 31.8 grado Celcius. 


9. Walt Disney tin e cantidad di Premio 
di Academia mas grandi na e momen- 
tonan aki. Disney a gana 26 Oscar 
durante su carera y a keda nomina un 
total di 59 biaha. 


10. Tin un fruta cu ta smaak manera un 
pudin di chuculati. 
Aparentemente tin un fruta nativo di 
Centro y Sur America yama ‘zapote 
negro’ cu ta smaak manera chuculati y 
crema dushi. 


BON PA SA 

PARLAMENTARIO 
independiente 
mr. Gerlien Croes a manda un serie 
di pregunta den direccion di Minister 
President Evelyn Wever-Croes como e 
titular encarga cu desaroyo teritorial 
pa duna cuenta di varios aspecto den 
otorgamento di permiso di construc- 
cion di hotel, pero tambe e acceso y 
uzo na beach publico y ta wardando su 
contesta. Esaki ta djis algun di e preo- 
cupacionnan cu ta biba den comun- 
idad pa loke ta trata e 1.900 camber di 
hotel nobo cu tin na caminda. 


Realidad ta cu Aruba a conoce un 
desaroyo economico y turistico sin 
limite pa hopi aña, mientras cu dife- 
rente gobernacion ta culpa otro pa cu 
esaki. Y aunke no kier asumi respon- 
sabilidad, si ta beneficia financiera- 
mente, manera ta e caso di e bufete di 
abogado liga na gobierno actual cu ta 
esun cu tramita tur acuerdo di benta, 
traspaso, permiso, etc. 


Fuera di e aumento den cantidad di 
camber, tin tambe e preocupacion 
pa cu maneho y uzo di beach y lama. 
Ciudadano ta tuma nota di permiso 
duna na diferente hotel pa pone stoel 
of construi facilidad y e rais di esaki ta 
bin e pregunta di kico tur ta mara na 
e aprobacion di proyecto nobo manera 
Iberostar, St. Regis y otronan. 


Parlamentario Croes a indica cu e no 
por imagina su mes cu prome minister 
a djis bisa nan e cadenanan hotelero 
aki: ‘Bin construi hotel numa, pero 
beach si boso no por bay haci uzo di 
dje’. Mester cuestiona esaki pasobra e 
ta defini e futuro di nos isla. P’esey a 
manda pregunta specifico na minister 


president. 
Croes kier sa con e maneho tabata tur 
tempo di su mando? Ken tur a haci 
peticion pa permiso precario? Ken si a 
haya caba y ken ta wardando ainda y 
dicon? Con otorgamento ta hinca den 
otro? Ken ta encarga cu e trabou of 
supervision di instalacion di palapa? 
Con acceso ta cambia pa publico? Ta 
spera cu prome minister por bin parla- 
mentario pa clarifica y duna informa- 
cion na publico. 


Adicional na esaki tin pa pensa tambe 
riba e forsa laboral necesario, cu ya 
organisacion local manera AHATA a 
indica cu no tin suficiente ni sikiera pa 
e hotelnan cu t’ey caba. Tambe tin e 
embehecemento di nos poblacion cu ta 
reduci e cantidad di persona den edad 
laboral, mescos cu e efecto riba capa- 
cidad di enseñansa, vivienda y otro 


servicio publico. 
“Tur esaki ta cos cu e politiconan cu a 
hinca nos den e situacion aki no kier 
papia di dje. E realidad cu nos tin cu 
acepta ta cu nos a maximalisa e desa- 
royo economico. Awor nos mester wak 
kico nos ta bay haci pa mantene y cuida 
loke nos tin y ken ta bay haci respon- 
sabel pa e mal maneho di pasado. E 
compania multinacional a tuma e opor- 
tunidad di inversion cu el a haya su 
dilanti, pero ta nos mandatario a brinda 
e oportunidad ey sin pensa riba condi- 
cionnan husto,”. 


Awor cu e baca a hoga caba, diripi- 
ente despues di casi 7 aña cu nan ta 
goberna y cu e preguntanan a sali pa e 
Minister President cu ta esun encarga, 
gobierno ta anuncia maneho nobo di 
otorgamento di permiso pa hotel; asina 
Croes firmemente a duna di conoce. 


Parlamentario mr. Gerlien Croes: 


Diripiente gobierno ta anuncia di tin 
un maneho nobo di permiso pa hotel 


Despues cu serie di pregunta a ser manda na Minister President 

MINISTER Glenbert Croes a trata di dal pueblo cu un otro 
tubo ora el a caba di regresa for di Merca cu e logro di heavy 
fuel oil, pero mientras tanto Merca a pone e sancion bek 
contra di Venezuela. E minister por wel di lubida riba e heavy 
fuel oil for di Venezuela. Unda e minister aki touch tera e ta 
trece problema. E ministro di Labor, Energia & Integracion a 
bay Ecuador pa negocia pa heavy fuel oil. 


Na Ecuador e minister encarga cu asuntonan di petroleo 
mester a retira pa via di problema. Nos por corda cu ora e 
minister tabata parlamentario a trece Citgo Aruba y asina 
cu el a drenta gobierno e minister a core cu Citgo y riba dje 
regal’e 175 miyon di dollar. Na december 2020 e minister 
aki a trece Quanten Consortium Aruba & Eagle LNG cu lo 
inverti 3.5 biyon di dollar pa renoba nos refineria. No a tarda 
mucho cu e minister a pone Quanten Consortium divorcia 
for di Eagle LNG. Despues gobierno a core firma na april 
2021 cu Eagle LNG y a hinca WEB NV den un aventura. 


Te cu dia awe e contract ta scondi. No a tardi mucho cu WEB 
NV tambe a confronta problema ora e motor di RECIP 7 a 
pega candela. Situacion na WEB NV ta keda delicado paso 
lo tarda 6 luna prome cu por pone e planta bek den funcion. 
Cu un minister asina nos pueblo no lo tin speransa cu awa y 
electricidad lo baha. 


Minister Glenbert Croes ta pio cu Agustin bad luck. Unda e 
bay ta problema so ta keda atras. el a a yega Aruba e siman 
pasa y mester a atende un reunion den parlamento encu- 
anto DIMAS. Nos mester corda cu e minister a haci bida di 
e director di DIMAS imposibel pero ni kico cu e minister a 
haci el a perde tur su casonan dilanti hues. Mientras tanto 
e maneho di DIMAS ta un desastre pa via cu hopi stranhero 
no ta haya nan permisonan na ordo. Segun informacion cu 
nos a ricibi cu e minister ta firma permiso sin cu e permiso 
tin fecha cu e ta caduca. No tin un control riba dunamento di 
permiso. Den kico e minister aki a hinca nos isla aden? 


Parlamentarionan a scapa e minister aki contra e mocion di 
desconfiansa. Hotelnan ta papia cu mester di 16 mil trahado 
pa traha den hotel. E 16 mil trahadonan aki ta haci cu aki 
na Aruba tin mas stranhero cu yiu di tera ta traha. Riba dje 
no tin un clima faborabel pa nos yiunan di tera bin for di 
Hulanda. Nos no mester lubida ora cu cruceronan tabata 
aden y no tabata tin luga pa pone hende na nos beachnan. 
Nos ta corda e problema cu tabata tin? Gobierno no ta cuida 
e galiña cu ta pone e webo di oro esta nos turista. Nos no 
por sigui den e direccion aki paso nos lo perde e saco y e 
cangreu. 


Otro informacion cu nos a ricibi cu gobierno tin pensa di 
hisa edad di pensioen pa 67 aña. Esaki tambe ta e plan 
diabolico di Desaroyo Sostenibel cu nos gobierno tin duro 
brasa. Nos por corda den campaña e minister a gaña Monty 
cu partido mep den gobierno lo di baha edad di pensioen 
na 62 aña prome cu aña caba mientras tanto a paso 7 aña. 
Pober Monty a haya dax den wowo. 


Hopi tristo pa nos mira con nos isla a wordo goberna den e 
ultimo 20 añanan. E ultimo 4 aña gobierno a haya mas cu 2 
biyon florin extra y ainda ta busca 160 miyon dollar fia den 
exterior. Nos tin un gobierno di desastre cu ta sigui zink nos 
isla. E proximo gobierno ta bay topa cu un isla mega debe. 


Pa corona AZV ta papia di un surplus mientras nos gran- 
dinan mester paga pa nan remedinan. Hopi tristo. Esaki ta 
salud di calidad??? E Dios di husticia ta aki caba y esaki no 
ta tempo di e politiconan sino esaki ta tempo di Dios cu lo 
caba cu inhusticia. Dios su tempo ta perfecto. Solamente cu 
sabiduria di Dios nos isla lo lanta cabes y esnan cu ta contra 
leynan di Dios no tin solucion. Partido Curpa e unico alter- 
nativa. 


Eric Ras (Curpa): 


E maneho di Minister Glenbert Croes ta caotico y iresponsabel 

MANERA a ser anuncia na inicio di 
e campaña ‘Perfect Pieces, Perfect 
Mortgage’ di Aruba Bank, Aruba Bank 
lo presenta contenido exclusivo pa tur 
cliente interesa di haya sa mas tocante 
Hipoteca. 


Aruba Bank a diseña un serie di 
entrevistanan cu contenido relata 
na Hipoteca, “Caweta di Hipoteca”. E 
serie aki ta wordo presenta, conhunta- 
mente cu Larissa Bermudez como host. 
Larissa lo ta den entrevista cu Aruba 
Bank Mortgage Advisors, p’asina haci 
preguntanan valioso pa por logra e cas 
di su soño. 
E fechanan di e serie di 
entrevistanan ta conoci: 
• Entrevista 1: Diahuebs, 24 di April, 
2024 
• Entrevista 2: Diabierna, 3 di Mei, 2024 
• Entrevista 3: Diaranson 8 di Mei, 2024 
Aruba Bank kier encurasha, tur cliente 
pa registra, e lo ricibi un e-mail cu e 
link pa por haya acceso na e entrev- 
istanan. 


Tocante e campaña di Hipoteca, 
Perfect Pieces, Perfect Mortgage: 
E campaña aki ta diseña, pa e cliente cu 
kier cumpra, construi, of refinancia su 
cas. Sea bo kier realisa bo prome cas, 
of ta desea di “upgrade” bo cas exis- 
tente, nos Mortgage Advisors ta cla pa 
guia e cliente, paso pa paso, den cada 
fase di e proceso. E campaña ta ofrece 
tarifanan competitivo, financiamento 
cu ta fit cu e situacion di cada persona, 
e opcion di cumpra awor y cuminsa 
paga despues di 6 luna, y financia- 
mento cu por bay te cu 30 aña. 


Aplica awe mes riba www.arubabank. 
com/perfectmortgage, y explora tur 
beneficio y tuma e prome paso pa realisa 
e cas di bo soño. Tambe por traha un 
cita via E-appointment, of bishita nos 


sucursalnan pa ricibi mas informacion, 
nos tin un Mortgage Booth disponibel 
durante periodo di campaña. 
Tambe, e campaña di Perfect Pieces, 
Perfect Mortgage, ta ofrece e cliente 
oportunidad pa gana CASH PRIZES: 
Probecha di e oferta special aki cu ta 
valido te cu dia 30 di juni, 2024. 
Pues, pa tur aplicante desde awe te 
cu dia 30 di juni, 2024, ta participa pa 


gana! Lo reparti un total di 30 mil florin 
den premio. 
E premio mayor lo ta AWG. 15,000, 
segundo premio lo ta AWG 10,000 y lo 
saca 5 ganador tambe di cada un AWG 
1,000.- CASH. 


Bishita Aruba Bank su website www. 
arubabank.com/perfectmortgage, 
of 
Aruba Bank su Facebook, y REGISTRA 
awe mes. 


Aruba Bank ta presenta un serie di entrevista cu 
su Mortgage Advisors – “Caweta di Hipoteca” 

A.T.A. y Aruba Convention Bureau (ACB) 
ta orguyoso di por a forma parti di proyecto 
Edmentum. Un proyecto cu ta enfoca riba educa- 
cion, cu enfasis riba renobacion of construccion 
di un espacio educativo. Proyecto Edmentum ta 
diseña pa tin un impacto duradero riba e comu- 
nidad local mientras ta ofrece un experencia 
significante y agradabel pa tur e participante/ 
boluntario local y internacional. 


Edmentum ta un compania di educacion interna- 
cional cu anualmente ta scoge diferente proyecto 
comunitario rond mundo pa forma parti. E aña 
aki a scoge pa bishita diferente Centro di Bario 
na Aruba pa asina selecta e centro cu lo forma 
parti di e proyecto. Despues di e diferente 
bishita, e compania a selecta Centro di Bario 
Lago Heights como e organisacion beneficiario 
p’e proyecto. Bou guia y sosten, CEDE ARUBA a 
keda encarga na lidera e planificacion y coordi- 
nacion di e proyecto. 


Riba un diasabra mainta, por a conta cu mas di 
80 ehecutivo di compania Edmentum y bishi- 
tante di e isla cu a cumpli cu e biahe pa Aruba y 
asina dedica entre 4 pa 5 ora di servicio comu- 
nitario. Alabes, a conta cu participacion di 
contratista local di e proyecto, A.T.A. hunto cu 
Aruba Convention Bureau (ACB), y mas organ- 
isacion local cu tambe a contribui n’e proyecto. 


E iniciativa aki tin como meta fomenta envolvi- 
mento comunitario y educacion mientras ta 
brinda un experencia unico p’e participantenan. 
Pa A.T.A. y ACB, esaki ta nifica un contribucion 
significante na e comunidad di Aruba, special- 
mente na e bario di Lago Heights. 


Den Gran Forma A.T.A. y Aruba Convention 
Bureau a Contribui na Proyecto Edmentum 

BO kier aporta na e formacion di nos muchanan? Bo ta 
un persona cu por carga responsabilidad y traha indepen- 
dientemente of den ekipo? Bo ta curioso y creativo? Si e 
contestanan ta si, e ora e estudio pa maestro di Enseñansa 
Primario, cu IPA ta ofrece, t’e estudio ideal pa bo. E estudio 
pa Maestro di Enseñansa Primario ta forma maestro cu ta 
cualifica pa duna les na mucha di kleuter y of basisschool. 


Informacion di e estudio pa Maestro di Enseñansa Primario 
Tur informacion di estudio pa Maestro di Enseñansa Primario 
ta riba website di IPA. Subi www.ipaaruba.com y click riba 
opleidingen sigui pa Leraar Primair Onderwijs. Aki lo bo haya 
informacion di entre otro contenido di e estudio, kico bo por 
haci despues di e estudio, gasto y procedura di inscripcion. 


Inscripcion 
Bo ta sinti bo yama pa haci e estudio aki y ta desea di 
inscribi? Inscripcion ta tuma luga online. Bishita www.ipaa- 
ruba.com, bay na aanmelden y scoge pa beroepstest Primair 


Onderwijs y sigui e instruccion. Pa por inscribi mester cumpli 
cu e pago di AWG 80,- y pone como anexo un copia di e 
comprobante di pago den e formulario digital di inscripcion. 
Tene na cuenta cu e comprobante mester tin bo nomber riba 
dje, p’asina nos sa na ken e pago ta pertenece. Na final bo 
lo ricibi confirmacion di bo inscripcion. Solamente studiante 
den examenklas of graduado di havo, vwo of mbo nivel 4 por 
inscribi pa e estudio pa Maestro di Enseñansa Primario. 


E ultimo dia pa inscribi pa e estudio aki ta 1 di mei 2024. 
Despues di e fecha aki no por inscribi mas pa aña academico 
2024-2025 pa motibo cu e beroepstest (testnan di admision) 
lo tuma luga dia 1 di juni, 4 di juni y 8 di juni 2024. Ta conse- 
habel pa inscribi mas pronto cu ta posibel p’asina bo tin sufi- 
ciente tempo pa prepara y termina e beroepstest cu exito! 


Pa keda altanto di e ultimo desaroyonan di IPA bishita www. 
ipaaruba.com y sigui nos riba e pagina di facebook Instituto 
Pedagogico Arubano. 


Ata bo ultimo oportunidad pa inscribi pa aña academico 2024-2025! 


Inscripcion p’e estudio pa Maestro di 
Enseñansa Primario di IPA ta cera dia 1 di mei 

PA conmemora Dia Internacional di Mama Tera 2024, y na 
un manera diferente, A.T.A. a scoge pa otorga un donacion 
na organisacion non-profit cu oficialmente a wordo esta- 
bleci na 2020, esta ‘Ban Lanta y Planta’. Un organisacion 
cu ta carga e meta pa planta un total di 10.000 mata local 
p’asina crea, conserva, y restaura un eco-sistema caminda 
cu flora, fauna, y nos hende local por prospera y co-existi 
den harmonia. 


Un donacion cu ta dirigi na un proyecto cu lo yuda na mehora 
e biomasa di e isla atraves di absorbacion y separacion di 
carbon pa asina enrikece e biodiversidad y rehabilitacion di 
nos flora y fauna. Ta di menciona cu e organisacion a logra 
planta un total di 1.000 mata te cu december 2023, y ta 
continua planta activamente den 2024 hunto cu diferente 
organisacion y schoolnan local. 


E necesidad pa planta mata local, segun strategia, a surgi 
debi n’e caida den cobertura di mata rond di e isla pa motibo 
di desaroyo, erosion of uzo comercial di tereno. Un topico 
di suma importancia y valido mirando cu mata ta hunga un 
rol importante den combati desafionan manera; cambio di 
clima y perdida di biodiversidad abase di perdida di habitat 
di nos animalnan. Plantando mata local, e organisacion ta 
spera di tin un impacto positivo p’asina stop of haci cambio 


n’e caida di mata rond di nos isla. 


A.T.A. ta aprecia e esfuerso, dedicacion, y pa fungi como un 
organisacion sumamente activo den nos comunidad. Esaki 
ta inclui provee conseho y atencion na diferente organ- 
isacion y esfuerso nacional, incluyendo aki cu enfoke masha 
importante riba nos hubentud. 


Cu e donacion aki, A.T.A. ta spera di por contribui positiva- 
mente n’e organisacion cu lo yuda na conscientisa, promove, 
crea campaña, y cumpli cu proyectonan riba e necesidad di 
conservacion di nos naturalesa. 


Bishita https://treesforaruba.com/ pa mas informacion di 
Ban Lanta y Planta. 


A.T.A. a Celebra Earth Day 2024 cu 
Donacion na ‘Ban Lanta y Planta’ 

DIALUNA tawata dia internacional di Tera, Earth 
day 2024. Un dia pa nos reconoce mama tera 
como nos cas. Y nos ta para keto na nos natu- 
ralesa bunita, mata, palo y bestianan y planeta 
tera den su totalidad. Biblioteca Nacional Aruba 
a presenta un otro edicion di su Sustainable 
Education Symposium e siman aki. 


Tema di e simposio e aña aki ta ‘Ban Planta’. Un 
simposio pa duna informacion tocante diferente 
aspecto di sostenibilidad na un publico grandi, 
incluso alumnonan di scol. Mata tin hopi bene- 
ficio, nan ta produci e.o. oxigeno, ta purifica e 
aire, ta percura tambe pa nos tin tera fertil y 
ademas ta duna cuminda. Nos conexion cu natu- 
ralesa ta grandi. 


Diahuebs awor dia 25 di april tin un ‘Evening 
of lectures’ na Cas di Cultura di 7or pa 9or di 
anochi. Entrada ta gratis y un invitacion ta bay na 
tur interesa den e tema. Oradornan ta sr. Rendell 
de Kort (Economista), sra. Roselinde Barros- 
Poels (Living soil Aruba) y sr. Gregory Fung A Fat 
(United farmers). Porta ta habri 6or di atardi cu 
un mercado di informacion y productonan local. 


Ban planta! 


Diaranson, 24 April 2024 
AWEMainta 
COMUNIDAD 
39 


CONFERENCIA “The Quantum Leap Experience”, presenta 
pa Lead2Success, ta priminti di bira un dia di ekipamento 
den e ambito di liderazgo transformado. 


Cu meta pa semper empodera nos hendenan pa keda subi 
den nan siguiente nivel di liderazgo, Lead2Success ta trece 
orador Internacional, Ever Miranda—un reconocido experto 
den area di liderazgo transformacional, un lider empre- 
sarial, autor y fundado di Successful Living Summit (SLS) 
cu tin mas di 20 aña di experiencia guiando companianan y 
ekiponan cu resultadonan exitoso, como tambe, creador di 
World Cup of Transformation. 


“The Quantum Leap Experience” ta un experiencia di lider- 
azgo transformacional diseña pa mehora calidad di bida 
den areanan manera carera, relacion, comunicacion, amor 
y famia. Un experiencia cu lo transforma participantenan pa 
biba un bida cu pasion y vitalidad. 
Orador Ever Miranda, ta compartiendo su experticio na 
varios pais rond mundo, manera Puerto Rico, San Diego, 
New York, Bogota, Filipina y na luna di juli binidero, e lo ta 
na Cancun. Awor aki tambe na Aruba, Ever Miranda lo bay 
t’ey pa un poderoso tayer di un (1) solo dia. 


“The Quantum Leap Experience” ta diseña pa empodera 
participantenan pa por crea un futuro nobo pa nan mes y 
nan organisacion. Durante e seminario aki, e facilitado lo 
presenta hermentnan practico cu lo mustra participan- 
tenan con pa yega na nivelnan di exito cu ta alcansabel pa 
tur hende. Participantenan lo profundisa den idea y strate- 


gianan cu ta percura pa avance. 


Sesionnan cu ta trece pensamentonan nobo, enfocando riba 
bo soño y visionnan y con pa haci esakinan bira realidad. 
For di re-imagina paradigma di liderazgo, na adkiri habilidad 
pa innovacion, dunando hermentnan practico y necesario 
pa ta exitoso den bida y den un mundo cu ta den desaroyo 
continuo. 


“The Quantum Leap Experience” ta un catalisado pa crece- 
mento personal, como profesional. Reconfigurando maner- 
anan di pensa y los e poder interno cu ainda tin pa manifesta. 
Sea bo ta un ehecutivo experiencia, ta aspira pa ta un lider of 
ta buscando direccion nobo pa explora e caminda pa logra bo 
metanan, e tayer ta priminti di brinda conocemento valioso 
y tecniconan practico pa yuda participantenan avansa. 


“The Quantum Leap Experience” lo tuma luga 18 di mei 
binidero, y lo ta henter dia for di 10:00 AM - 5:00 PM 
na Occasions Ballroom situa n’e mall nobo; Metro Mall. 
Ticketsnan ta den pre-benta na Awg 75.00 te cu dia May 5, 
2024. Despues di dicho fecha ticketnan lo ta Awg 100.00. E 
ta inclui Lunch, Drinks and snacks. 


Pa motibo di logistica, registracion ta un rekisito. Esaki por 
haci via pagina https://www.lead2success.net/thequan- 
tumleapexperience, email adres: info@lead2success.net of 
via whatsapp +297 593-4535. Registra pa un dia di inspira- 
cion, colaboracion y transformacion. Prepara pa drenta un 
jornada nobo, operando den potencial maximo, formando 
na un miho futuro pa bo y pa bo sernan keri. 


Lead2Success ta presenta Conferencia di 
liderazgo “The Quantum Leap Experience” 

GABINETE di Minister Plenipotenciario a duna reconocemento 
na tres baluarte Arubiano na Hulanda, durante di Arubadag den 
De Broodfabriek na Rijswijk. Un momento adecua pa duna balor 
na nos hendenan na Hulanda cu a haci un contribucion grandi 
p’e comunidad Arubiano na Hulanda como tambe e comunidad 
Hulandes. 


E prome persona pa a ricibi un reconocemento ta Meda Camacho, 
cu a nace na Savaneta y ta bin di un famia hopi musical. Cu su 
19 aña Meda a conoce e amor di su bida cu tabata staciona na 
Marinierskazerne, nan a bin Hulanda y na Amersfoort nan a casa 
y a cuminsa un famia di dos yiu homber. Despues cu su esposo 
a muri na edad jong, el a dicidi pa studia na Sociale Academie 
De Horst y a bay traha principalmente cu casonan di voogdij. Pa 
cuater aña el a tabata gemeenteraadslid pa D66 na Amersfoort. 


Den e periodo aki Gabinete di Aruba a pidi su yudansa cu e fami- 
anan di e victimanan di e Desaster di Bijlmer. Na 2004 el a baha 
cu pensioen, pero a keda haci hopi trabao boluntario. 
Minister di Cultura Xiomara Maduro a haci entrega di e reconoce- 
mento na señora Meda Camacho. 


E di dos reconocemento a bay pa Jack Rasmijn. Jack a caba su 
HBS na Aruba y cu un beurs a bay studia na Anton Rosdorg MTS 
na Den Haag. Despues di su dienstplicht el a cuminsa traha na 
1962 n’e compania Siemens Nederland BV. 


Durante añanan el a ocupa diferente funcion den Siemens na 
Hulanda, Bruselas y München, Alemania. Mientrastanto e persona 
aki a cuminsa cu trabaonan boluntario, specialmente dirigi 
riba hendenan di edad. Te ainda e ta den directiva di Platform 
Allochtone, cu ta un “adviesorgaan” di e College di B&W di Den 
Haag y esaki tambe ta conta pa Ouderen y Stedelijke Ouderen 
Commissie. Y ainda tin mas organisacion cu por conta riba su 
participacion. Minister di Labor Glenbert Croes a entrega e recon- 
ocemento na señor Rasmijn. 


Por ultimo a duna un reconocemento na Rossini van Wijk, nasi 
na San Nicolaas. Rossini tabata den Aruba su Carnaval desde 
mucha. Pronto el a cuminsa diseña pa Reinanan, individu- 
alnan y gruponan di Carnaval, ganando tur sorto di premionan. 
Tambe Rossini tabata envolvi cu e agencia di modelahe Di Aruba 
Moda. Awendia Rossini tin su grupo di Carnaval na Hulanda, 
esta Kingdoms Under The Sun, ya pa 22 aña. Rossini su grupo 
y Reinanan semper ta representa Aruba rond Europa y e tin dos 
Reina di Carnaval International.  


Rossini tambe ta diseña National Costumes pa Reinanan di beyesa 
pa Aruba, Hulanda, Curaçao, Belgica, Luxemburg, y Francia, y a 
gana ocho biaha caba Best National Costume pa Hulanda. Rossini 
ta sigui keto bay cu Carnaval na Aruba y Hulanda, semper repre- 


sentando Aruba su dushi Carnaval. E reconocemento na Rossini 
van Wijk a keda entrega pa Minister Plenipotenciario Ady Thijsen. 


Asina Gabinete di Aruba a rindi honor na nos hendenan cu a duna 
nan contribucion n’e comunidad Arubiano na Hulanda, como 
tambe n’e comunidad Hulandes. Un pabien cu e reconocemento 
aki na Meda Camacho, Jack Rasmijn y Rossini van Wijk. 


Potretnan cortesia di Arubahuis (fotagrafo Michel Groen) 


Gabinete di Aruba a reconoce Baluartenan durante di Arubadag 

TUR aña riba 22 di april nos ta celebra Dia di Mama Tera, 
e tera cu a bin ta provee nos cu bida, nutricion y protec- 
cion durante siglonan. E aña aki, celebracionnan di e dia 
special aki a cuminsa cu entusiasmo riba diasabra ora miem- 
bronan di comunidad a uni pa honra e pida baranca cu nos 
ta comparti cu otro. 


Cu un serie di actividad y iniciativanan, diferente organ- 
isacionnan a bin ta promove sostenibilidad ambiental 
fomentando participacion civico. Diasabra 20 di april, 
Ministerio di Naturalesa a contribui na diferente actividad 
den cual pueblo di Aruba por a participa. 


Baki den Bario, ya caba activo desde aña pasa september ta 
un iniciativa den cuadro di e campaña nacional ‘Limpi Limpi’ 
unda ta stimula separacion di desperdicio di nos ciudada- 
nonan. E biaha aki Baki den Bario tabata na Veld di Bubali na 
Noord di 7’or te cu 11’or di mainta bou direccion di Bureau 
City Inspector. 


E proyecto di Minister Arends di agroforesteria na scolnan 
basico tambe ta den pleno ehecucion unda cu e biaha aki 
a toca turno di St. Paulus School na San Nicolas. Di 7’or 
di mainta te cu 1’or di merdia, maestronan, studiantenan 
y boluntarionan a yuda crea un hardin di alimentacion. Un 
proyecto bou guia di Santa Rosa Aruba y Living Soil Aruba 


pa apoya scolnan basico na incorpora actividadnan di 
sector primario como herment educativo. Un danki special 
na director Sr. Randy Arends, cabesante di St Paulus pa nan 
colaboracion. 


Tambe ariba e dia aki Universidad di Aruba a organisa un 
“Earth Day Clean-Up” unda studiantenan a reuni den e bario 
di rancho pa yuda tene Aruba limpi limpi. Na otro punta di 
Aruba, Aruba little Volunteers tambe tabata tin nan accion 
di limpiesa na Bachelor’s Beach. Aruba Little Volunteers ta 
un organisacion creciente cu ta siña nos muchanan tocante 
e balor di contribucion comunitario y mantencion di nos 
medio ambiente. 


“Cada accion chikito ta conta. Laga nos bini hunto pa celebra 
nos medio ambiente, recordando cu nos esfuersonan colec- 
tivo di awe ta yuda forma e mundo di mañan. No solamente 
ariba Dia di Mama Tera pero sigur nos mester ta consciente 
cu Aruba su compromiso pa un miho proteccion ambiental ta 
cuminsa cu cada uno di nos, den nos accionnan di tur dia,” 
Minister Arends, encarga cu proteccion di Naturalesa. 


Minister Arends ta gradici tur residente cu a sali y participa 
den e eventonan aki, demostrando nan compromiso pa nos 
naturalesa y e sostenibilidad di nos isla. Laga nos keda uni 
pa haci un impacto positivo riba nos comunidad. 


Minister Arends ta conmemora Dia di Mama 
Tera cu iniciativanan ambiental rond di Aruba 

Receta 
TIEMPO PREVIO: 20 minutos 
HORA DE COCINAR: 10 minutos 
TIEMPO TOTAL: 30 minutos 
3 SERVICIO 


Ingredientes: 
Salmón 
23 filetes de salmón (6-7 oz) 
1/4 cucharadita Sal 
1/4 cucharadita Pimienta 


cocinar el salmon 
1 cucharada. Aceite 


Relleno 
1/3 taza de queso crema 
1/4 taza de albahaca, en juliana 
1/4 taza de tomate seco, en juliana 
2 cucharadas. parmesano 
1 cucharada. Polvo de ajo 


Vendaje 
1 cucharada. Dijon 
2 cucharadas. Vinagre de manzana 
1 cucharada. miel de maple 
1/3 taza de aceite de oliva 
1/8 cucharadita. Pimienta 
1/8 cucharadita. Sal 


Ensalada 
1 libra de coles de Bruselas 
1/2 taza de parmesano 
1/2 taza de arándanos 
1/2 taza de semillas de girasol 
1/4 taza de chalote 
1/2 c/u Manzana (Fuji o Honeycrisp) 
2 cucharadas. Jugo de limon 


1/2 taza de agua 
Guarnación 
1/2 c/u Jugo de limon 
 parmesano 


Direcciones: 
1. Colocar el salmón de lado para que a nuestro corte le 
resulte más fácil hacer nuestro bolsillo para rellenar. Tenga 
cuidado de no cortar completamente el salmón o quedará 
más desordenado. Agrega sal y pimienta por ambos lados. 
  
2. En un bol combinaremos nuestro queso crema (cuanto más 
suave mejor), tomates secos en rodajas, albahaca, parme- 
sano y ajo en polvo. Rellenamos con cuidado nuestro salmón 
con la mezcla y reservamos para su posterior cocción. 
  
3. Ahora vamos a hacer nuestro aderezo para nuestra 
ensalada de coles de Bruselas. De esta manera podemos 
dejar que todos los sabores se empapen entre sí. Esto es 
muy sencillo y rápido, vamos a batir nuestro jarabe de arce, 
mostaza dijon y vinagre de manzana, y sal y pimienta. Luego 
agregue lentamente nuestro aceite, cubra y reserve. 
  
4. Comience a cortar las manzanas en rodajas finas y agré- 
guelas a la mezcla de agua y limón para evitar que se doren. 
Corte todos los tallos de las coles de Bruselas y agréguelas 
al robo coup hasta obtener un buen producto rallado. 


5.Agrega los arándanos, las semillas de girasol, las chalotas 
y las manzanas (en el limón). Mezclar todo en un bol y aliñar 
con la cantidad deseada. 
  
6. Calienta una sartén antiadherente con aceite hasta que 
humee. Agrega con cuidado el salmón y cocina cada lado 
durante 4-5 minutos. Cuando termine de cocinar, exprima 
limón encima de cada filete. 
  
7. ¡Plata y disfruta! 


Salmón Relleno De Tomates Secos 


Los bolsillos de salmón rellenos son una 
idea novedosa y genial que impresionará a 
tus invitados con su apariencia y sabores. 
Pruébalo con mi crujiente ensalada de coles 
de Bruselas con el aderezo ligeramente 
dulce y cítrico que combina tan bien con el 
salmón relleno chamuscado. 

Sinceramente, Pastor Marcel Balootje 


Fortaleza pa Famia 


MESCOS cu nos tur sa cu Dios ta bondadoso, y miseri- 
cordioso, a yega tempo cu tur hende mester sa cu diabel 
ta un abusado, mentiroso, horta di identidad di esnan 
cu no kier reconoce Dios, criminal, malvado, inmoral y 
destructor. 


Mateo 18:3, Mateo 18:6, Marco 9:42, Lucas 17:2. Dios ta 
avisa pa medio di Su palabra locual por pasa cu esnan cu 
ta mete cu mucha, pasobra tur mucha ta di Dios. 


No ta pa tur tipo di abuso di mucha hende ta ricibi condena 
di prizon pe, p’esey hopi ta sigui probecha, pasobra ley no 
ta persigui nan, Pero tene cuenta cu ningun hende no por 
haci bofon di Dios. 


Hende cu ta obliga mucha pasa door di ritual di bruheria 
y santeria, bao di e pretexto cu e mucha mester wordo 
protega (fura). 


Hende cu ta sali for di haci bruheria y ta yega cas, y hisa 
baby carga for di den su cama, mientras cu e presencia di 
maldad ta riba nan, asina ta pone mucha bira malo. 


Hende cu ta haci maldad den nan cas y cosnan malo ta 
drenta nan yiunan inocente, esaki tambe ta causa di hopi 
mucha rebelde awendia. 


Hende cu ta permiti na yiunan wak pelicula di horor manera 
ta un wega sin tene cuenta cu salud mental di e mucha. 


Hende cu ta hiba mucha cerca hende cu ta monta y mira 
carta pa wak kico falta un mucha enbes di busca Dios. 


Hende cu teniendo tur facilidad pa hiba un mucha dokter, 
toch pa floho of negligencia ta laga e mucha cana dianan 
cu dolor. 


Hende cu ta maltrata nan propio yiu, ora e yiu a haña nan 
den un acto inmoral, sea adulterio, fornicacion, homosex- 
ualismo of lesbianismo. 


Hende cu ta prefera gasta tur placa sin cumpra cuminda 
pa nan yiunan, pasobra nan tin diferencia di opinion cu e 


mama. 


Hende cu ta falta respet na mucha, uzando droga, bebe 
alcohol, y hasta haci sex den bista di mucha. 


Hende cu no ta pone atencion na educacion na cas, 
tampoco enseñansa na scol di un mucha. 


Hende cu ta entrega nan yiu den man di un Sugar Daddy 
pa nan tin beneficio financiero. 


Hende cu ta sconde botin di ladronicia y benta di droga 
pa nan yiunan. 


Hopi di e cosnan aki ta keda scondi, pasobra te ainda no 
tin castigo pa nan, y hopi ta sigi probecha di muchanan 
inocente. 


Pero biniendo bek riba abuso sexual di mucha, esaki ta 
un hecho diabolico, algo cu no tin nomber, hopi a cay den 
perversidad profundo, y hopi ta lamenta. 


Tin biaha tin hende ta kere cu pasobra nos ta ripiti versi- 
culo biblico, nos ta fanatico, pero e ta un gran berdad, 
mayoria hende cu cay den e trampa diabolico di abuso di 
mucha, ta hende cu no a haya necesario pa reconoce Dios, 
den nan bida, y Dios a entrega nan na un mente perverso, 
y nan ta haci cosnan cu no ta cumbini (Romanonan 1:18- 
32). 


Den Lucas 17:1 Señor ta splica bon cla kico lo pasa cu 
hende cu ta causa tentacion. 


E falta di respet cu ta reina mundialmente, y e falta di 
norma y balor den famia, a pone cu e gran abusado 
(diabel) a coy e un bentaha hopi grandi, pasobra hende a 
bira mas stimado di material cu di Dios. 


Hende no ta balora nan yiu manera antes mas, hopi ta 
expone nan yiu na tur clase di peliger, y haci manera nada 
no por pasa. 
Un biaha mas Dios den su inmenso amor ta yama nos pa 
arepenti. 


Dios ta contra di abuso di 
mucha, di berdad e ta diabolico 

Gradicimento 


Su bida lo keda inspira nos 


Cuña, sobrino y sobrinanan manera yuinan y 
demas famia di nos defunto stima; 
Carmen Anna Ponson 
“Carmencita” 


Ta gradici tur esnan cu di un of otro forma a 
mustra nan atenshon, sosten y consuelo durante e 
dianan di fayecimento y entiero di nos Tia stima. 


Danki pa tur mensahenan via tur medionan di 
comunicacion y/of bishita personal. Tur esakinan 
tawata di gran consuelo pa nos. 


Un danki special ta bai pa: 
Domi Peter y Hellen Nachtegaal di Kerki Protestant 
Piedra Plat, cas di cuido Betesda, Dr. van Trigt, ex 
coleganan di Eva Boutique, su amiganan di cas, 
tambe Armandito Villasmil, Dido de Cuba y tur 
persona cu a juda den cualkier otro forma, masha 
Danki di curazon. 


“Esnan cu nos a stima no ta laga nos, nan lo cana 
banda di nos tur dia” 


“Jehova ta bon, e ta un forti den tempo di 
angustia. E ta corda riba esnan cu ta busca 
refugio serca dje.” 
Nahuma 1:7 


Cu profunfo tristeza na nos curazon nos ta anuncia 
fayecimento di nos mama stima: 


Jolanda Silvania 
de Cuba-Tromp 
Mihor conoci como: “Jol”, “Mama”, “Mama Jola” 
*17-11-1960 - †22-04-2024 


Acto di entiero lo wordo anuncia despues. 


TUR luna, Pastoral Hubenil Aruba (PHA) ta organisa un evento pa su miem- 
bronan y hubentud en general. Pa luna di april, e actividad ta diabierna 26 di april 
proximo y PHA lo tene un Caminda di Luz Hubenil den misa di Birgen di Fatima 
na Dakota. Durante e Caminda di Luz of Via Lucis, nos ta recorda e aparicion y 
momentonan cu a pasa despues di resureccion di Hesus. 


Si nos a compaña Cristo Hesus den su Caminda di Cruz pa salba nos, awor nos 
mester sigui compañ’E den su Caminda di Luz, den su glorificacion, den su mani- 
festacionnan mas importante entre su Resureccion y binida di Spirito Santo, pa 
yuda nos crece den djE. E t’e Luz, cu a bini den mundo y ta ilumina tur esnan cu ta 
biba den e mundo aki y esnan cu a acept’E. El a duna nan e poder di bira yiunan 
di luz. Asina tur esnan cu ta kere den djE, no keda den scuridad. 
E CAMINDA DI LUZ ta un reflexion riba Cristo Hesus su Resureccion! 


E programa di diabierna venidero na parokia di Dakota, ta manera ta sigui: 
Caminda di Luz: 6:30 – 7:00pm 
Santa misa: 7:00 – 8:00pm 
Pa socialisa: 8:00 – 10:00pm 


Pastoral Hubenil Aruba cu Caminda 
di Luz Hubenil na misa di Dakota 

Mi no a muri, mi a dijes bai boso dilanti. 


No cordami cu tristeza sino cu alegria. Mi lo ta e 
silencio cu nos a comparti mescos cu mi lo ta e 
brisa cu boso ta sinti. Y esey lo ta mi sunchi riba 
boso cara. Aunke mi curpa lo no tey mas, pero 
recuerdo nan dimi semper lo keda 
Cu hopi dolor na nos curazon pero conforme cu 
Dios su boluntad nos ta participa fallecimento 
di nos mama, wela, ruman, cuña, tanta, prima y 
amiga stima 


Catherine Monica 
Morel Martin 
mihor conoci como “Catrien” 
* 15-03-1949 - †19-04-2024 


Na nomber di su: 
Casa den feliz memoria: 
† Francisco “Dato” Morel 


Yiunan: Jacqueline “Jacky” Morel 
Francisco “Papito” Morel y Anaika Silva 


Nietanan stima: Chantal Morel 
Sari-Lane Morel 


Mama di su nietanan: Anouschka Rasmijn 


Rumannan: 
†Victor Martin y famia na Hulanda 
Joseph Martin y famia na Inglatera 
Donna Romano y famia na Italia 
†Clothilda Baptiste y famia 
†Marygold Beddo y famia 
†Brittania Beddo y famia 


Swa y Cuñanan: 
†Alfredo y †Lydia Lambertus-Matos y famia 
†Marina y †Francisco Angela-Morel y famia 
†Theresita y †Hoze Quant-Morel y famia 
†Rosarita y † Edison Wiersma-Morel y famia 
†Hose Secondino Morel 
Francisca y †Jack Hatt-Morel y yiu 
†Anna y †Hendrik Calmes-Morel y famia 
Mario Morel y famia 
†Filomena Morel y Edwin Tromp 
Anna y Ronny Cornelie-Morel 
†Rafael Morel 
Su bon bisiña y amigo(a)nan di cas: 
Iraima Croes y famia, Danilo Croes y famia, 
Marieta Willems, Joanne Werleman, Sharine 
Geerman, Toko Winklaar, Gwen Osepa-Hewitt, 
Benchi Pik 


Sobrino y sobrinanan, primo y primanan, comer 
y compernan, ihanan, su bisiñanan, su ex- 
coleganan y amiganan di Kan y Little Switzerland 


Demas famianan: 
Morel, Martin, Rodgers, Romano, Lambertus, 
Quant, Angela, Wiersma, Hatt, Calmes, Tromp, 
Cornelie, Rasmijn, Nicolas, Beddo, Croes, Winklaar 
Trujillo, Geerman, del Rosario, Stein, Willems, 
Ridderstap, Doulabi, Vrolijk, Alders. 


E acto di entiero lo tuma lugar diaranson dia 24 
april 2024 na Misa Birgen di Fatima na Dakota. Nos 
defunto Catrien lo ta reposa na Misa for di 2or pa 
4or pm. Despues ta hiba nos defunto stima na su 
ultimo lugar di sosiego na Santana de Vries Santa 
Cruz. 


Nos ta pidi nos disculpa si den nos tristesa nos por 
a lubida algun persona of famia. 


Despues di entiero no lo ricibi bishita di 
condolencia na cas. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Felix Enrique Willems 
*15-07-1935 – †21-04-2024 


Acto di entiero lo wordo anuncia despues. 


Laga tur loke ta spera mi ta bunita 
Laga tur locual cu mi encontra 
na caminda ta bunita 
Laga tur locual cu mi laga 
atras keda bunita y 
Laga esakinan termina den tur buniteza. 
Cado Wever. 


Cu dolor na nos curason, nos ta participa 
fayecimento di nos ser keri: 


Miguel Angel Larrache 
Mihor conoci como: “Miguelito” of “Lelo” 
*11-03-1936 - †19-04-2024 


Na nomber di su: 
Esposa: 
†Petra Tromp-Larrache 


Yiunan: 
Magali y Gino Tromp-Larrache 
Richard y Judella Raaz-Franken y famia 


Nieto(a)nan: 
Jordany y Laiza Tromp-Eckmeyer 
†Giovanni Tromp 
Ginali Tromp 


Bisanieto(a)nan: 
Jordaiska Eckmeyer 
Jorvania Eckmeyer 
Jaydion Thiel 
Hildeny Thiel 


Demas famianan na Aruba, 
Sto. Domingo, USA y Hulanda: 
Larrache, Tromp, Raaz, Eckmeyer, Thiel, 
Franken, Saladin, Lampe, Donata, v/d Biezen, 
Carillo, Hooi, Hayer, Delle 


Ta invita pa acto di despedida cual lo tuma 
lugar na Aurora Funeral Home, Diahuebs 25 
di April 2024 di 2’or pa 4’or di atardi. 


Cremashon lo tuma lugar den seno familiar. 


Nos disculpa si den nos tristesa nos a lubida di 
menshona algun famia of amistades. 


Cu imenso tristesa na nos curazon nos ta 
anuncia e fayecimiento di nos querido tata, 
suegro y welo 


Bernardus (Ben) 
Maria Cramer 


Sinkel, 28 June 1934 – Aruba, 18 April 2024 
Viuda di Annemarie Cramer – Heersche 


Yvette 
Bas y Cliodhna 
Bruno 
Hugo y Alie 
Kristiaan 
Isabella 
Armand y Geraldine 
Danique 
Marcel y Margie 
Matthew 
Maximus 
Maggie 
Raoul † 
Agnes 
Elise 
Milou 
Stan † 
Lars 
Brownie 🐾 


Demas ex-coleganan di Elmar N.V. 


Acto di despedida lo tuma lugar Diahuebs, 
25 di April 2024 na Misa di Tanki Leendert di 
2:00pm pa 4:00pm. 


Acto di cremation ta tuma lugar den seno di 
famia. 


Ben lo a desea un donation na Aruba Animal 
Shelter of Fundation Stimami Sterilisami enbes 
di flor. 


Correspondentieadres: 
Paraguana 14 
Tibertus_6@hotmail.com 


Mi no a bisa ayo paso mi no a muri, pa semper lo 
mi tey presente den boso curazon No laga tristeza 
domina boso. Keda uni un cu otro pa mi alma, 
esey lo ta un alegria. Recordami cu hopi amor. 


Cu imenso dolor den nos curason nos ta participa 
fayecimento di nos Mama, Wela, Bisawela, 
Tatarawela. 


Antonilia Lampe Laclé 
Mihor conoci como Manila of Sonilda 
*02-09-1934 - † 20-04-2024 


Acto di entiero lo wordo anuncia despues 


